ועדת הפנים והגנת הסביבה, כנסת 20, פרוטוקול מספר 348, 2017-02-07 09:05

שרן השכל: בוקר טוב לכל הנוכחים.

שרן השכל: אני שמחה מאוד לפתוח את יום בעלי החיים בכנסת יחד עם חבריי ראשי השדולה למען בעלי חיים, חברתי יעל כהן פארן, איציק שמולי, יעל גרמן ודב חנין שכבר שנים פעיל גם בתחום הזה.

שרן השכל: התכנסנו כאן היום כדי לפתוח את הדיון הראשון עם חוק צער בעלי חיים, לדון בנושא האכיפה.

שרן השכל: יש לנו שאלות רבות בנושא הזה.

שרן השכל: אני יודעת שהתקיימו כבר כמה דיונים בנושא הזה אבל עד שנת 2016 היו אמורים כבר להכניס לפועל את התקנות שנותנות את הסמכות של האכיפה לעוד גורמים נוספים ולא רק ליחידת הפיצו"ח אלא גם אם זה לגורמים במשרד להגנת הסביבה ואם זה לשירות הפיקוח הווטרינרי.

שרן השכל: בפועל אנחנו לא קיבלנו כל תגובות או ידיעה על כך שיש עוד גורמים נוספים שצריכים לאכוף את החוק הזה וזה יוצר כשל נורא בכל העניין הזה של הגנה על בעלי החיים.

שרן השכל: למה?

שרן השכל: כי מה שמונע את ההתעללות בבעלי החיים, הרבה פעמים זאת האכיפה וההרתעה.

שרן השכל: זאת אומרת, כשאדם שומע שמישהו קיבל קנס מאוד גבוה על התעללות או מאסר, זה מה שמונע את המקרה הבא, את ההתעללות.

שרן השכל: הפרסומים על הדבר הזה מונעים זאת.

שרן השכל: מה שקורה בפועל זה שאף אחד לא אוכף את זה בשטח.

שרן השכל: אנחנו רואים מקרים נוראיים שגם כשאנחנו כחברי כנסת מקבלים את המקרים האלה אלינו ואנחנו מנסים לקבל עליהם תשובות, לוקח הרבה מאוד זמן להשיב.

שרן השכל: אף אחד לא יודע בידי מי הסמכות הזאת.

שרן השכל: אני מבינה שיש איזושהי ועדה משותפת של משטרת ישראל יחד עם משרד החקלאות, צוות שמונה שמטרתו גיבוש נוהל מחייב להגברת התיאום ושיתוף הפעולה בין כלל הגורמים העוסקים בפיקוח ואכיפת תחום צער בעלי חיים.

שרן השכל: מה זאת אומרת?

שרן השכל: צריך לחלק את האכיפה ולדעת מה המשטרה אמורה לאכוף, מה משרד החקלאות אמור לאכוף ולעשות טיפה סדר כי כל פעם מישהו אחר מטיל את האחריות על הגורם השני.

שרן השכל: אנחנו רוצים לקבל גם על זה הרבה מאוד תשובות.

שרן השכל: אני רוצה שאולי נצא מהוועדה הזאת עם כמה דברים קונקרטיים שנוכל לבוא ולהגיד הנה, התקדמנו.

שרן השכל: אני יודעת שגם בשנה שעברה התקיים דיון על אותו הדבר וכל פעם אנחנו מקבלים את התשובות שכבר שמענו, שצריך להגדיל את כוח האדם, שצריך למנות עוד ועדות או לבדוק את הנושאים האלו.

שרן השכל: די.

שרן השכל: היה כבר זמן רב מאוד שבו הייתם צריכים להכניס לתוקף הרבה מאוד מהדברים שכבר דיברנו עליהם שנים ואנחנו רוצים לדעת היכן זה עומד ואם לא, בכלים שברשותנו נוכל לוודא שזה באמת יתבצע בתקופה הקרובה.

שרן השכל: אני אתן קודם כל את זכות הדיבור לחבריי חברי הכנסת ואז נתחיל באמת בדיון.

שרן השכל: נשמע כמה מהארגונים ואז אני רוצה לקבל תשובות מהמשרדים.

שרן השכל: נמצא כאן נציג המשרד לביטחון פנים והמשטרה?

<טובי בן שלום: כן.

שרן השכל: משרד האוצר?

שרן השכל: לא.

שרן השכל: המשרד להגנת הסביבה?

שרן השכל: כן.

שרן השכל: משרד מבקר המדינה?

שרן השכל: לא.

יעל גרמן: משרד החקלאות צריך להיות כאן.

שרן השכל: כן.

שרן השכל: פרקליטות המדינה?

<עירית נבר אייזינגר: כן.

שרן השכל: משרד החקלאות?

רוברט אילטוב: כן.

<אבי אלקיים: גם משרד החינוך.

שרן השכל: בבקשה, דב, אתה מוזמן להתחיל.

דב חנין: תודה רבה גברתי.

דב חנין: ברכות לך ולחבריי וחברותיי בראשות השדולה.

יעל גרמן: אתה כאילו יושב ראש אתנו.

דב חנין: אבל אני נהנה להיות חבר בשדולה שאתם עומדים בראשה וללכת אחריכם.

דב חנין: אני מרגיש טוב כשאתן מובילות את זה.

דב חנין: אני מעריך מאוד את העבודה של השדולה הזו ואני מקווה שהיום הזה בכנסת יהיה יום אפקטיבי ויעיל.

דב חנין: במובן מסוים אנחנו מתחילים באחת הסוגיות הכי קשות.

דב חנין: אני חייב לומר את הדברים בצורה גלויה בדיון הזה.

דב חנין: יש לי תחושה מאוד קשה בכל הנושא של האכיפה בסוגיה של התייחסות לבעלי חיים.

דב חנין: חברי חבר הכנסת איציק שמולי, חברותיי, שלושתן, מעלות בכנסת לא מעט פעמים – גם לי יוצא מדי פעם – תמונות מזעזעות, סיפורים מזעזעים, עדויות קשות על דברים איומים ונוראים.

דב חנין: אנחנו מסביב לשולחן הזה יודעים שאם דברים, אפילו לא עד כדי כך חמורים וקיצוניים אלא קצת פחות חמורים וקיצוניים, היו מתפרסמים ביחס לבני אדם, בטוח שאנשים היו יושבים בבתי סוהר והיו מקבלים עונשים חמורים.

דב חנין: משום מה כאשר מדובר בהתעללות בבעלי חיים, הדברים עדיין זוכים להתייחסות אחרת והדבר הזה מאוד מאוד מרגיז ומאוד מאוד מקומם.

דב חנין: אמרת גברתי יושבת הראש ובצדק שאנחנו חייבים לייצר כאן איזשהו סוג של הרתעה, אנחנו חייבים לייצר כאן איזשהו סוג של מסר לציבור.

דב חנין: יש קו אדום ואנחנו לא נאפשר כחברה לעבור אותו.

דב חנין: אנחנו לא נאפשר כחברה לעבור אותו.

דב חנין: אבל כאשר מתפרסמים תחקירים קשים פעם אחר פעם ולא קורה אחריהם שום דבר, אף בן אדם לא יושב בכלא, אף בן אדם לא משלם את המחיר, האכיפה, גם אם היא קיימת, אף פעם לא מגיעה למי שנמצא בפסגת הפירמידה ובעצם אחראי על פרוצדורה לא צודקת, לא אפשרית, לא מוסרית ולא אנושית, המסר הוא שאנחנו מאפשרים לדברים האלה לעבור.

דב חנין: בוקר טוב אדוני שר החקלאות.

שרן השכל: באמת תודה רבה לשר החקלאות אורי אריאל שמצטרף אלינו לדיון.

שרן השכל: תודה.

דב חנין: לכן הבקשה שלי מכולנו היושבים מסביב לשולחן הזה היא לעשות את המאמץ ולשנות את הגישה.

דב חנין: להבין שעבירות נגד בעלי חיים, שהתעללות בבעלי חיים היא משהו שהחברה לא מתכוונת להמשיך לאפשר.

דב חנין: יש איסורים פליליים ואנחנו מתכוונים לממש אותם.

דב חנין: יש אחריות על מי שמוביל התנהגות שפוגעת בבעלי חיים ואנחנו מתכוונים להגיע אליו ולדרוש ממנו לשלם את המחיר.

דב חנין: זה צריך להיות המסר של הדיון הזה.

דב חנין: תודה רבה.

שרן השכל: תודה.

שרן השכל: אני אשמח לעדכן את כבוד השר.

שרן השכל: אנחנו דנים בכל הנושא הזה של פיקוח ואכיפה של חוק צער בעלי חיים שהיו אמורים למנות מטעם משרד החקלאות עוד פקחים בשנת 2016 ואנחנו בעצם רוצים לעקוב ולראות היכן זה עומד כדי לאכוף את החוק הזה וליצור הרתעה כנגד אנשים שמתעללים בבעלי חיים.

שרן השכל: אני אתן לך את זכות הדיבור.

אורי אריאל: תודה רבה.

אורי אריאל: בוקר טוב ליושבת ראש הוועדה, לחבריי חברי הכנסת, לכל האורחים.

אורי אריאל: אני צריך לצאת כי אתם קבעתם דיונים בכמה ועדות ואני מנסה להגיע לכולן.

אורי אריאל: אני כבר מתנצל שלא אוכל להיות אתכם במליאה אחר הצהרים כי אני בסיור חשוב אצל הבדואים בדרום, דבר שאני לא יכול לדחות.

דב חנין: אני מקווה שלפחות תמצאו פתרונות ולא רק הריסות.

אורי אריאל: כן.

אורי אריאל: אנחנו מוצאים ונמצא.

אורי אריאל: לענייננו.

אורי אריאל: אני חוזר ואומר את הדברים הידועים.

אורי אריאל: צער בעלי חיים מתחיל אצלי, אצלנו, אצל כולנו אני חושב מהתורה.

אורי אריאל: יש לנו הרבה מצוות שקשורות לזה וברוך השם, אני מברך אותך ואת שאר חברי השדולה – יעל גרמן, איציק שמולי, יעל כהן פארן, דב חנין ונוספים – שעוסקים בזה באמת ביום יום ואני חושב שזאת לא הפרזה.

אורי אריאל: אני חושב שגם יש תוצאות.

אורי אריאל: נכון שאנחנו רוצים יותר, אבל אנחנו מתקדמים.

אורי אריאל: לא מספיק טוב, אבל אני חושב שבכוחות משותפים נעשה את זה.

אורי אריאל: זה נכון שאם נצליח שגם פקחים עירוניים יוכלו לקבל הסמכה מאתנו, ממי שצריך, ממי שנקבע, ויהיו שותפים לעניין, ודאי נרבה את היכולת להביא לדברים יותר טובים בחברה הישראלית.

אורי אריאל: אנחנו בהחלט נכונים לבדוק את זה בכיוון חיובי, לראות את כל המשמעויות של ההסמכה.

אורי אריאל: בדרך כלל הבעיה אחר כך היא מי מגיש את התביעה ומי הולך לתת עדות כי רק להגיש תלונה, זה קל.

אורי אריאל: אחרי כן יש הרבה עבודה סביב כל תיק וכל עניין אבל הכיוון הוא חיובי ואנחנו נשמח לדבר על זה ביחד ולבחון את זה ביחד.

אורי אריאל: תודה רבה על כל מה שאתם עושים.

שרן השכל: תודה רבה.

שרן השכל: אנחנו נמשיך עם יושבי ראש השדולה.

שרן השכל: חברת הכנסת יעל כהן פארן.

יעל כהן-פארן: תודה רבה.

יעל כהן-פארן: באמת תודה לך שרן יושבת ראש הדיון על קיום הדיון הזה.

יעל כהן-פארן: אני יודעת שזה לא טריביאלי, שעל הנושא הזה כבר היה דיון אחד בשנה האחרונה והיום הזה, יום בעלי החיים, זה לא טריביאלי שאנחנו מקיימים שוב את הדיון הזה.

יעל כהן-פארן: אני באמת מצטרפת לדברים שאמרת קודם.

יעל כהן-פארן: אני מאוד מקווה שכאן היום נראה התקדמות.

יעל כהן-פארן: יש שישה מפקחים ייעודיים לחוק צער בעלי חיים.

יעל כהן-פארן: שישה ממפקחי הפיצו"ח, אדוני השר, הם המפקחים שהוגדרו ייעודיים לאכיפת חוק צער בעלי חיים.

יעל כהן-פארן: אני לא יודעת, בעיני זה פשוט זלזול בחוק.

אורי אריאל: לא.

אורי אריאל: כל השאר, גם הם יכולים לפקח.

אורי אריאל: ייעודיים, זה מטעה בהקשר הזה.

יעל כהן-פארן: אנחנו יודעים שאין כל כך הרבה מפקחי פיצו"ח ויש להם הרבה מאוד עבודה בתחום החקלאות.

יעל כהן-פארן: כמה מפקחים יש?

יעל כהן-פארן: 34?

יעל כהן-פארן: 35?

יעל כהן-פארן: זה המספר?

אורי אריאל: לא.

אורי אריאל: ביחידת הפיצו"ח יש לנו כתשעים אנשים.

אורי אריאל: לא כולם בשטח.

אורי אריאל: אני מסכים שצריך לתגבר.

אורי אריאל: לא מדובר בשישה מפקחים.

יעל כהן-פארן: שישה שהוגדרו כייעודיים.

יעל כהן-פארן: החוק נחקק ב-1994, חוק מאוד מתקדם לשנת 1994.

יעל כהן-פארן: אנחנו 22 שנים אחרי ועדיין אנחנו רואים תת פיקוח.

יעל כהן-פארן: הנושא הזה הוא הבסיס.

יעל כהן-פארן: אנחנו הרי שומעים ורואים והיום הזה עוסק בעוד סוגיות, אבל ההתעללות בבעלי חיים, עצם זה שהיא עוד קיימת, זה כתם שחור על החברה.

יעל כהן-פארן: אני רואה את זה ככתם שחור על החברה.

יעל כהן-פארן: אלה דברים שעולים כמעט כל שבוע-שבועיים, עולה משהו חדש בתקשורת ואלה רק הדברים שמגיעים לאמצעי התקשורת.

יעל כהן-פארן: אנחנו יודעים שזאת תופעה חברתית ואנחנו צריכים להיאבק בה.

יעל כהן-פארן: אחת הדרכים להיאבק בה היא כמובן הסברה וחינוך אבל הדרך אולי הכי מיידית היא למנוע ולאכוף.

יעל כהן-פארן: כשאין אכיפה וכשאין פקחים וכשיש אי אכיפה ותת אכיפה, הדברים נראים כמו שהם נראים וזה פשוט עצוב.

יעל כהן-פארן: המציאות היא קשה.

יעל כהן-פארן: אני קוראת כאן גם לשמוע מהמשטרה על אמצעי האכיפה שלה והאם השוטרים מקבלים הדרכות בנושא.

יעל כהן-פארן: האם שוטר מבין שכשהוא רואה ילד מכה חתול, הוא צריך לעשות עם זה משהו?

יעל כהן-פארן: האם זה בכלל בתודעה.

יעל כהן-פארן: הרי שוטרים פרוסים בכל רחבי הארץ.

יעל כהן-פארן: איך אנחנו מביאים לכך שגם המפקחים העירוניים – וזה נמצא כבר על השולחן ועדיין אני לא רואה איך זה מתקדם כי העיריות צריכות לרצות את זה.

יעל כהן-פארן: הן גם יכולות לקבל מכך קנסות נאים.

יעל כהן-פארן: המפקחים יכולים לתת קנסות ודוחות כמו שהם נותנים לרכבים שחונים במקום אסור.

יעל כהן-פארן: זאת הכנסה.

יעל כהן-פארן: הלוואי שלא תהיה הכנסה, אבל כאן זה מתחיל.

יעל כהן-פארן: אנחנו נראה עשרות ומאות פקחים בכל רחבי הארץ שמודעים לחוק הזה ומודעים לכך שאחריותם היא לאכוף אותו.

אורי אריאל: אני נפגשתי אתמול עם יושב ראש מרכז השלטון המקומי, ראש עיריית מודיעין חיים ביבס, בניסיון לעשות שיתוף פעולה בעניין.

אורי אריאל: אדרבה.

אורי אריאל: זה כוח מאוד גדול, השלטון המקומי.

אורי אריאל: גם חיים ביבס בעצמו, יש לו יכולות משלו.

אורי אריאל: תלחצו גם שם.

אורי אריאל: לא במקומנו, זה לא להוריד לחץ מאתנו, אלא גם שלכם.

יעל כהן-פארן: לכך הדיון נועד.

יעל כהן-פארן: אני מקווה שיש כאן נציגים של השלטון המקומי.

יעל כהן-פארן: אני רוצה להעלות עוד סוגיה.

יעל כהן-פארן: יש נושא של התעללות באנשים שאכפת להם מחתולים ואכפת להם מבעלי חיים והם מאכילים חתולים אבל יש גורמים בחברה שחושבים שהם לא בסדר ופשוט מתנכלים להם.

יעל כהן-פארן: אני חושבת שיש כאן משהו שממש מתעלמים ממנו.

יעל כהן-פארן: אני שומעת עדויות וסיפורים.

<קריאה: לרבות שוטרים.

<קריאה: בעיקר שוטרים.

יעל כהן-פארן: כן.

יעל כהן-פארן: שוטרים לא מתייחסים לנושא הזה.

יעל כהן-פארן: אני לא אגיד שהם מתנכלים אבל הם לא אוכפים את אי ההתנכלות וזה פשוט נורא לשמוע ומשהו שצריך לטפל בו.

שרן השכל: תודה רבה.

שרן השכל: אני אומר מילה אחת לפני חבר הכנסת איציק שמולי.

שרן השכל: בשנת 2016 הייתה איזושהי התחייבות שלא קרתה אבל נשמח לראות באמת את משרד החקלאות מכשיר אולי את הפקחים העירוניים לכך שהם יוכלו לאכוף את הסמכות של חוק צער בעלי חיים.

אורי אריאל: זה לא עניין טכני אלא זה עניין שצריך לסכם אותו יחד עם משרד המשפטים.

אורי אריאל: סמכויות פקחים עירוניים, הן לא עניין טכני של לגמור עם חיים ביבס וזה יהיה בסדר.

אורי אריאל: אנחנו צריכים לעשות ישיבה.

אורי אריאל: אני אתאם את זה עם חיים ביבס, עם משרד המשפטים, ונשב ביחד כולנו במקום כל פעם לרוץ למישהו אחר.

אורי אריאל: נשב יחד אתכם וננסה להביא את זה לידי האפשרות להסמכה ואז נסמיך.

אורי אריאל: אנחנו רוצים להסמיך.

אורי אריאל: אנחנו רוצים להוסיף כוח.

שרן השכל: מצוין.

שרן השכל: אנחנו מאוד נשמח.

שרן השכל: חבר הכנסת איציק שמולי, בבקשה.

איציק שמולי: תודה רבה גברתי יושבת הראש ותודה אדוני השר.

איציק שמולי: חבריי וחברותיי חברי הכנסת השותפים להובלת השדולה והשגרירים של בעלי החיים בכלל בכנסת, גם אלו שהם לא בשדולה.

איציק שמולי: אני חושב שזה הדיון החשוב ביותר שאנחנו נקיים כאן היום בכנסת מכיוון שהגירעון המשמעותי ביותר בעיני בתחום הזה של מניעת צער בעלי חיים הוא בתחום האכיפה.

איציק שמולי: זה לא שבתחומים אחרים כמו חינוך וחקיקה אין לנו עוד מה לעשות, אבל התסכול הגדול ביותר שלי באופן אישי, וגם של – אני חושב – הארגונים והפעילים למען בעלי חיים, הוא נעוץ בנקודה הזאת של ההתמודדות של הרשויות מול התופעה הנוראית הזאת.

איציק שמולי: כדי לא לדבר סתם דיבורים ריקים, אני אומר לכם שבסוף, למרות שהפרקליטות והמשטרה הם לא בית חרושת לכתבי אישום, זה נותן איזושהי אינדיקציה.

איציק שמולי: מתשובה לשאילתה שאני קיבלתי מהשר לביטחון פנים על נתוני 2015 כדוגמה, 22 אחוזים מהתיקים נסגרים מחוסר עניין לציבור.

איציק שמולי: עשרים אחוזים מהתיקים נסגרים מחוסר ראיות.

איציק שמולי: זאת אומרת, אין ספק שזה נמצא ממש ממש נמוך בסדרי העדיפויות של הרשויות, אם בכלל זה נמצא שם.

איציק שמולי: אבל אני לא בא בטענות לשוטרים.

איציק שמולי: השוטרים הם לא הבעיה.

איציק שמולי: מי שקובע את המדיניות זו הממשלה, זה השר לביטחון פנים ואני מצפה מהשר הזה, שהוא היה שגריר נאמן של בעלי החיים בכנסת בהיותו חבר כנסת, ואני מאמין שהוא עדיין כזה לשנות את סדרי העדיפויות במקרה הזה.

שרן השכל: גם בהיותו שר.

איציק שמולי: גם בהיותו שר.

איציק שמולי: המקרים הם כל כך רבים.

איציק שמולי: על בסיס שבועי או אפילו יומי אנחנו מקבלים דיווחים בקבוצות ה-ווטסאפ של הפעילים.

איציק שמולי: רק כמה דוגמאות:

איציק שמולי: תושב טייבה שצבע את החתול שלו בוורוד.

איציק שמולי: נהג מוכשר שקשר את הכלב שלו לעגלת סופר והתחיל לעלות בכביש 443.

איציק שמולי: שלא לדבר על מה שקורה ב-ל"ג בעמר.

איציק שמולי: לא חסרים מקרים והארגונים כאן יגידו שזאת אפילו לא אלפית ממה שקרה בשנה האחרונה.

איציק שמולי: יש המון מקרים עם פרטים שונים.

איציק שמולי: מה שלא משתנה לעולם, זה חוסר הצדק.

איציק שמולי: כמו שאמר כבוד השופט חשין זכרונו לברכה, חסרי הישע לא יודעים לזהות רוע וגם לא יודעים להתגונן מפניו.

איציק שמולי: מי שאמור לעמוד, להציב חומה גבוהה בין חסרי הישע, גם אלו שהולכים על שניים וגם אלו שהולכים על ארבע, לבין הפוגע, אלה הרשויות.

איציק שמולי: אני חושב שהרשויות לא מבצעות את עבודתן כהלכה במקרה הזה.

איציק שמולי: במקרה של המשטרה, אני סבור שזה נמצא בתחתית סדרי העדיפויות.

איציק שמולי: במקרה של משרד החקלאות, יש נכונות אבל אני חושב שיש עוד הרבה מאוד מה לעשות גם מבחינת התקינה וגם מבחינת הנחישות לטפל בתופעה.

איציק שמולי: אני אומר לך כבוד השר, ראשית, אני שמח על ההצעה שאתה העלית כאן.

איציק שמולי: אני חושב שזאת הצעה טובה.

איציק שמולי: מה שאני חושש ממנו זה שאני מרגיש שבחודשים האחרונים יש איזושהי נקודה של תסכול מתמשך, מכיוון שיש הרבה נכונות, הרבה רצון, הרבה מוטיבציה אבל אנחנו לא מצליחים להבקיע בתחום הזה.

איציק שמולי: אנחנו לא מצליחים להבקיע ואנחנו רוצים להבקיע יחד עם הממשלה, יחד עם המשטרה, יחד עם כולם, באמת להתחיל להסתער על התחום הזה של הגברת האכיפה ולשים אותו בראש סדרי העדיפויות של המשרדים.

איציק שמולי: בעיני זה חמור אם חברה יכולה להשלים עם זה שחבורת נערים לוקחת גור חתולים וזורקת אותו כסוג של שעשוע ב-ל"ג בעמר למדורה וכדי להגביר את הסבל גם עוטפים אותו בנייר אלומיניום.

איציק שמולי: אז מה, לא ברור לחברה שאחרי כמה שנים הם לא יירתעו מלפגוע גם בבני אדם?

איציק שמולי: לכן אני חושב שהנתונים מדברים בעד עצמם.

איציק שמולי: הרגשות והתחושות של הארגונים מדברות בעד עצמן והגיע הזמן למעשים.

איציק שמולי: זו השורה התחתונה.

איציק שמולי: תודה.

שרן השכל: תודה רבה חבר הכנסת איציק שמולי.

שרן השכל: חברת הכנסת יעל גרמן, בבקשה.

יעל גרמן: בוקר טוב.

יעל גרמן: אני מרגישה פשוט חגיגה.

יעל גרמן: אני מרגישה חגיגה מפני שאני מאמינה שכל מי שיושב כאן סביב השולחן, גם המשטרה שאנחנו חושבים שהיא לא כל כך מודעת אבל כולנו באמת מרגישים פשוט חובה לשמור על בעלי החיים כי בסופו של דבר גם האדם החלש ביותר, אם הוא זקן או נכה או אם הוא ילד, בעל החיים תלוי בו.

יעל גרמן: גם קשיש, גם נכה, גם ילד יכול להעניק המון אהבה לבעל חיים ובעל החיים גם מחזיר אהבה בחזרה.

יעל גרמן: אני חושבת שזה משותף לכולנו ואולי אחת הדוגמאות היא שאנחנו יושבים כאן, קואליציה – שתי מפלגות, אופוזיציה – שלוש מפלגות, ואני בטוחה שיש עוד הרבה מאוד כאן בבית הזה שכולם עוסקים בכך.

יעל גרמן: אני יודעת שבבית הזה יש רוב לכל החוקים.

יעל גרמן: כל הבית הזה כולו בעד בעלי החיים.

יעל גרמן: אין לי ספק שלכל החוקים שאנחנו מעלים יש רוב.

יעל גרמן: חבל לדאבוני שהם עוצרים בממשלה ולא תמיד עוברים.

יעל גרמן: לגופו של עניין.

יעל גרמן: אני חושבת שהגיע הזמן, אדוני השר, שתיושם החלטת הממשלה מיום 13 בדצמבר 2015 על פיה אתה היית צריך להסמיך עוד בשנת 2016 מפקחים.

יעל גרמן: אני מחכה לזה.

יעל גרמן: אני מחכה שפשוט החלטות ממשלה תיושמנה.

יעל גרמן: זה דבר אלמנטרי.

יעל גרמן: בנוסף אני מאוד בעד, אני חושבת שפקחי הרשויות הם עוד עיניים ורגליים ואוזניים וממילא הם נמצאים ברחוב.

אורי אריאל: אני מקווה שתהיה להם סמכות לחתום על תלונה.

יעל גרמן: הם צריכים את הסמכות.

יעל גרמן: כרגע אין להם אותה.

יעל גרמן: צריך להסמיך אותם אבל זה יהיה מכפיל ומשלש ובאמת יביא לידי כך שניתן יהיה לאכוף.

יעל גרמן: אני חושבת שיש עוד הרבה בעיות חוץ מהאכיפה ואנחנו נטפל בהן ונדבר בהן בהמשך היום בוועדות השונות, אבל אין ספק שאם יאכפו את החוק, אנחנו נעשה צעד קדימה.

יעל גרמן: שיהיה לנו בהצלחה ביום הזה.

יעל גרמן: עוד דבר אחד.

יעל גרמן: תודה מקרב לב למי שבאמת עושה את המלאכה ביום יום וזה אתם, הארגונים.

<קריאה: כולם.

<קריאה: גם אנשי משרד החקלאות.

יעל גרמן: נכון.

שרן השכל: תודה רבה כבוד השר אורי אריאל.

שרן השכל: אם זה בסדר מבחינתכם, אנחנו נשמע את משרד החקלאות כדי שיגיב על דברים שנאמרו ואז נמשיך עם תגובות של חברי כנסת, נשמע עוד משרד ואז נגיע לארגונים.

<אהוד פלג: גברתי, אולי שמשרד החקלאות יגיב גם על השאלה שהעברתי כרגע.

שרן השכל: תודה רבה.

שרן השכל: אני לא צריכה עזרה בניהול הוועדה הזו, אבל תודה על ההצעה.

שרן השכל: אני מבקשת ממשרד החקלאות להגיב קצת לדברים בנוגע לתקנים או להסמכות שהיו אמורות להגיע בשנת 2016 לגורמים נוספים עבור אכיפה של חוק צער בעלי חיים.

<רואי קליגר: אני מנהל יחידת האכיפה במשרד החקלאות.

<רואי קליגר: לגבי הנושא של ההסמכה של הרשותיים, השר ענה על זה.

שרן השכל: של הרשויות המקומיות?

שרן השכל: הוא אמר שהוא יטפל בזה.

שרן השכל: לפי החלטת הממשלה הייתם אמורים לטפל בזה כבר בשנת 2016.

שרן השכל: למה זה לא קרה עד עכשיו?

<רואי קליגר: הוא בכבודו ובעצמו התייחס לזה.

<רואי קליגר: מעבר למה שהוא התייחס, אני לא יכול להוסיף על זה.

שרן השכל: אם כן, אין לזה סיבה.

<רואי קליגר: אני לא יודע.

<רואי קליגר: אני לא מגיב על זה.

<רואי קליגר: אני רק רוצה להתייחס בצורה הכי רצינית לנושא של האכיפה שזה חזר פעם ועוד פעם שאין אכיפה ואין אכיפה ועל פי החלטת הממשלה יש שישה אוכפים.

<רואי קליגר: קודם כל, יש כאן עיוות וזה לא נכון.

<רואי קליגר: מה לא נכון?

<רואי קליגר: יש שישה אנשים, שישה מפקחים אצלי ביחידה, שניים בכל מרחב, שלושה מרחבים ברמה הארצית, שהם רפרנטים לתחום צער בעלי חיים.

<רואי קליגר: לנגד עיני, באמתחתי, הבאתי את הנתונים של 2016.

<רואי קליגר: טופלו 682 תלונות מתוכן 117 תיקים משפטיים הוגשו למחלקה המשפטית.

<רואי קליגר: אני מעריך שאנשים כאן מספיק מבינים ש-שישה אנשים לא יכולים לעשות את זה.

<רואי קליגר: לאן אני רוצה להגיע?

<רואי קליגר: כל העובדות והעובדים שלנו מוסמכים על פי חוק צער בעלי חיים.

<רואי קליגר: נכון שיחידת האכיפה של משרד החקלאות עוסקת במגוון רב מאוד של אכיפה אבל אני רוצה להודיע כאן בצורה הכי רצינית שיכולה להיות, כי אני חווה את זה יום יום ושעה שעה, שיש מדיניות במשרד על פי שר ומנכ"ל, בנושא של צער בעלי חיים, טיפול צער בעלי חיים, אכיפת חוק צער בעלי חיים.

<רואי קליגר: קידום תקנות הוא בסדר קדימות עליון אצלנו במשרד וזה בא לידי ביטוי בנתונים שהצגתי עתה ולא בכדי.

<רואי קליגר: אני יכול להגיד בגאווה גדולה, יושב כאן חבר הכנסת איציק שמולי, אני אוחז כאן סיכום כהרגלי.

<רואי קליגר: אני מסכם את הדברים כדי שישרתו אותי.

<רואי קליגר: ישבנו בראשותו של חבר הכנסת איציק שמולי ב-28 ביוני שנה שעברה ואחד הדברים שאני העדתי שחסר לי, לא הלנתי ולא ייללתי, לא על חוסר כוח אדם ולא על חוסר בסמכויות, אני לא חושב שזה המקום.

<רואי קליגר: אבל מה שכן אמרתי זה שבנושא של כלבים מסוכנים, יש לנו בעיה אבל גם זה אני מניח שאנחנו נוכל להשלים.

<רואי קליגר: מה שכן אמרתי הוא שאנחנו, לאור טענות של ארגון תנו לחיות לחיות, שחלקן היו נכונות, אני הצהרתי כאן בוועדה שאנחנו נקיים פגישה ואנחנו נראה איך נגשר על פני הדברים וכך עשיתי יחד עם חבריי יעל ארקין, עם עורך דין יוסי וולפסון ועם שגיב לוי, ואני מצפה שגם הם ייתנו תגובה לדברים שאני אומר כך שלא יישמע רק צד אחד.

<רואי קליגר: דבר נוסף שאני חייב להתוודות ולומר.

<רואי קליגר: לא הכול ורוד ולא הכול מושלם.

<רואי קליגר: יחד עם זאת גם הפער הוא גדול מאוד בין מה שחברות וחברי הכנסת הציגו כאן וזה לא הוגן כי בנתונים כאלה של טיפול ב-682 פניות, 117 תיקים משפטיים, זה לא עניין של מה בכך.

<רואי קליגר: אנחנו מטפלים מול עבריינים.

<רואי קליגר: זה לא דבר פשוט.

תמר זנדברג: כמה כתבי אישום וכמה הרשעות?

<רואי קליגר: אני מדבר על 117 כתבי אישום.

שרן השכל: מתוך 682.

<רואי קליגר: 682 תלונות, מתוכן 117 תיקים משפטיים.

תמר זנדברג: כמה כתבי אישום וכמה הרשעות?

<רואי קליגר: אני לא יודע את הנתון הזה אבל אני אשמח להשלים אותו.

<רואי קליגר: למה שפת הגוף הזאת?

<רואי קליגר: אי אפשר לבטל את זה כך.

שרן השכל: תמר, אני מבקשת לתת לו לדבר.

תמר זנדברג: גם את יודעת שאכיפה, יש תלונה, יש פתיחת תיק, יש כתב אישום ויש הרשעה ויש גם אחר כך מימוש הקנס אם היה.

תמר זנדברג: זה כל התהליך.

תמר זנדברג: כמה תלונות, זה לא תלוי בכם.

תמר זנדברג: זה הציבור מגיש.

תמר זנדברג: כמה תיקים פתחתם אבל מה נעשה עם זה?

תמר זנדברג: את הדברים הכי חשובים, שזאת עבודת האכיפה - - -

<רואי קליגר: בעיני הכול חשוב.

<רואי קליגר: זאת שרשרת.

<רואי קליגר: זה לענות לציבור 24 שעות ביממה, שבעה ימים בשבוע, שגם את זה תגברנו.

<רואי קליגר: גם זה דבר חשוב.

תמר זנדברג: אבל אתה מבין שבלי נתונים על העבודה שלכם, אין לנו שום דרך להעריך אותה.

<רואי קליגר: נכון.

<רואי קליגר: ההרתעה באה לידי ביטוי בענישה.

<רואי קליגר: זה נכון מאוד.

תמר זנדברג: כמה כתבי אישום הוגשו, כמה הרשעות היו וכמה קנסות נגבו, דווקא את הנתונים האלה שהם לב העבודה שלכם, את זה אין לך.

שרן השכל: תמר, אני מעריכה את ההערה הזאת, היא הערה נכונה ואנחנו רוצים לשמוע עליה תשובה, אבל תני לו לסיים את דבריו ואחרי כך זכות הדיבור היא שלך.

תמר זנדברג: בבקשה.

תמר זנדברג: אני באתי לשמוע.

<רואי קליגר: דבר נוסף.

<רואי קליגר: אני חייב להעיד שיש בינינו לבין המשטרה תיאום מושלם.

<רואי קליגר: יש בינינו נוהל.

שרן השכל: יצא נוהל?

שרן השכל: אנחנו לא עודכנו ולא שמענו על מה הנוהל או מה יצא מתוך הוועדה הזאת.

שרן השכל: אנחנו נשמח לקבל איזושהי אינפורמציה לגבי זה.

<רואי קליגר: יושב כאן חברי הטוב אבי שושן מהמשטרה, ראש מדור צער בעלי חיים, ויש בינינו תיאום מושלם ואנחנו עובדים על פי הגדרות ופעולות מאוד מאוד ברורות לגבי מה הם עושים ומה אנחנו עושים ואיזו הדדיות יש בינינו כדי לעשות יותר.

שרן השכל: יש מסמך בו כתוב היכן גבולות הגזרה והכול?

<רואי קליגר: בהחלט כן.

שרן השכל: תוכל בבקשה להעביר אותו אלינו כדי שנוכל לעיין בו?

<רואי קליגר: בסדר.

<רואי קליגר: דבר נוסף שחשוב לי מאוד לומר.

<רואי קליגר: אנחנו משתפרים ומשתדלים מאוד לשפר עוד יותר ועוד יותר את כל הנושא של העברת המידע מול הארגונים.

<רואי קליגר: זאת אומרת, אם פעם אחת הארגונים או נציגים או בכלל הציבור מעבירים מידע או ממקדים אותנו על דבר עבירה, זכות הציבור לדעת.

<רואי קליגר: אני מודה ומתוודה שלי קצת היה קשה עם העניין הזה אבל בסופו של דבר אנחנו מגבשים כעת נוהל.

<רואי קליגר: באנו בדברים עם הארגונים.

<רואי קליגר: בסך הכול אני מרגיש שהיום יש הרבה יותר התקרבות, הרבה יותר מידע קולח ברמה של התלונה התקבלה, נפתח תיק חקירה או לא היו ראיות לדבר תיק חקירה, כך שבסופו של דבר תהיה מוטיבציה כי אני מבין את זה מצוין.

שרן השכל: אני מבינה מה אתה אומר ואני אומר לך מה הבעיה שלי.

שרן השכל: מה לעשות, יש הרבה מאוד תלונות.

שרן השכל: אני ראיתי תלונות שרק כשהן הגיעו אלי, אני קיבלתי מכם תשובה על התלונה הזאת.

שרן השכל: אני יודעת מאנשים שבאו וניסו במשך זמן רב לקבל טיפה יחס מכם והם לא קיבלו אותו עד שהם עירבו איזשהו חבר כנסת.

איציק שמולי: אם אני יכול לחדד.

איציק שמולי: אחת הבעיות היא שלפעמים מרימים טלפון – זה קרה גם לי באופן אישי, לא השנה הזאת אלא ב-2015 – לדווח על זה, אומרים לך את המשפט הבא: תגיד, יש לך ראיות?

איציק שמולי: צילמת?

איציק שמולי: מצפים שאנשים יסתובבו עם איזו מצלמה ניידת, עם עורך דין צמוד כדי שהם כבר יעשו את כל העבודה לרשויות, יגבשו את תיק הראיות.

איציק שמולי: אני מצפה שנוהל העבודה יהיה כזה ואם הוא כזה, תגיד לנו, שמתקבלת קריאה, מתקבלת תלונה בעניין של התעללות בבעלי חיים, לצאת לשטח ולא להתחיל לשאול את הבן אדם בטלפון אם יש לו תיעוד לדבר הזה, האם הוא צילם, הם יש עדים וכולי.

שרן השכל: אני מסכימה לחלוטין עם איציק.

שרן השכל: עם כל מה שהוא אומר, אתה יודע מה?

שרן השכל: אני לא באה אליך בטענות.

שרן השכל: אתה צריך להביא את ההוכחות האלו כי אתה לא נמצא בשטח.

שרן השכל: יש לך בסך הכול כמה פקחים שמסוגלים לטפל בזה ואתה צריך שיהיה לך מידע כדי לפתוח תיק פלילי.

שרן השכל: יש לך מעט מאוד כוח אדם בשביל לענות לכל הפניות האלה.

שרן השכל: מה אתם צריכים?

שרן השכל: אתם באים ואתם אומרים לנו שאתם צריכים עוד כוח אדם ביחידת פיצו"ח.

שרן השכל: הרי יחידת פיצו"ח לא מטפלת רק בנושא של בעלי חיים.

שרן השכל: אם זה היה זה, מצבנו היה טוב.

שרן השכל: יש לכם עוד הרבה מאוד עבירות חקלאיות, עבירות מים, ביוב.

שרן השכל: לא חסרה עבודה ביחידת הפיצו"ח.

שרן השכל: אני מבינה שיש לכם עבודה אדירה שמוטלת על הכתפיים שלכם אבל מה, באה הממשלה, אומרת שאנחנו מבינים את זה, כוח אדם כנראה שלא ייתנו לכם, אז הנה החלטת ממשלה מ-2016.

שרן השכל: תנו, תעשו קורס למשטרה הירוקה במשרד להגנת הסביבה, תעשו להם יום השתלמות והנה יש לכם עוד כמה מאות פקחים במשטרה הירוקה.

שרן השכל: פקחים עירוניים, עוד אלפי עובדים שיעבדו בשבילכם.

שרן השכל: אפילו תעשו נוהל.

שרן השכל: קחו אתם את התלונות, תעבירו אלינו את הראיות, ואנחנו כבר נטפל בזה ואז אתה מצמצם את כוח האדם כדי שיצטרך לך להיות מינימום כוח בכוח האדם הזה.

שרן השכל: זה מה שהחלטתם, זה מה שהעברתם בהחלטת ממשלה ולמה זה לא נכנס לפועל?

שרן השכל: אני לא מבינה את זה.

<רואי קליגר: לגבי המשטרה הירוקה, זאת פעם ראשונה שאני שומע את זה.

<רואי קליגר: אנחנו ביחסי עבודה יוצאים מן הכלל אתם.

<רואי קליגר: בסדר, גם זאת אפשרות ואני לא פוסל אותה.

שרן השכל: אני מתנצלת כי אני צריכה לצאת לשלוש דקות.

שרן השכל: איציק ימלא את מקומי.

שרן השכל: (היו"ר איציק שמולי)

<רואי קליגר: אני חוזר בחזרה לחבר הכנסת שמולי.

<רואי קליגר: קודם כל, השתפרנו.

<רואי קליגר: טוב שאמרת שזה נכון ל-2015 אבל גם צריך להבין שבסופו של דבר אותה מוקדנית שיושבת כעת במוקד ומקבלת את התלונה, היא מנסה לעשות את התלונה בצורה הכי נהירה וברורה לאוכף שהוא בדרך.

<רואי קליגר: היא מכווינה את אותו מתלונן.

איציק שמולי: אבל השאלה אם זה צריך להיות תנאי ליציאה לשטח.

<רואי קליגר: לא.

<רואי קליגר: אני מזמין אותך לעשות בדיקה.

<רואי קליגר: דרך אגב, אני מודה ומתוודה, קבענו להיפגש אצלנו ואני עושה את זה באופן חגיגי עכשיו וכל מי שירצה, אנחנו נתאם את זה כי בסופו של דבר זה לא צלח אבל אפשר לבדוק את המוקד שלנו.

<רואי קליגר: אפשר להתקשר ולראות שהשתפרנו מאז.

<רואי קליגר: אחד הדברים שחשוב לי לומר הוא שבדיונים האלה, מדיון לדיון, אנחנו גם משתפרים.

איציק שמולי: נכון.

<רואי קליגר: אני לא אומר שאנחנו מושלמים.

<רואי קליגר: אף פעם לא אמרתי את זה, לא אני ולא החברות והחברים שלנו.

<רואי קליגר: רק דבר אחד שאני חושב שאמרתי אותו בחצי משפט ולא השלמתי.

<רואי קליגר: שמחתי שהכרתי כאן את טל, העוזרת של השר לביטחון פנים.

<רואי קליגר: כאן יש לנו פער אחד בנושא של טיפול בכל מה שקשור בעולם הסייבר ודיברנו על זה גם בדיון אצלך, אם אתה זוכר, וקצת כעסת עלי בעניין הזה שאין לנו יכולת.

<רואי קליגר: אנחנו מאוד מאוד גאים לומר שיש לנו יכולת אכיפה ואנחנו מקצועיים וכולי אבל יש לנו פער מסוים באמצעים.

<רואי קליגר: יכולת סייבר אין לנו ולא מעט, בלשון המעטה, של תלונות שאנחנו מקבלים, שבאתר אינטרנט התפרסם מידע כזה וכזה.

<רואי קליגר: בסוף צריך להגיע לזה שפרסם את זה.

<רואי קליגר: לי היום אין את היכולת הזאת.

<רואי קליגר: למשטרה יש.

<רואי קליגר: אני מצפה כעת לבוא אתם בדברים ולראות איך אני אוכל לקבל את השירות הזה.

איציק שמולי: תודה.

איציק שמולי: תמר זנדברג, את רוצה להתייחס?

תמר זנדברג: אני אשמח לשמוע את המשטרה.

תמר זנדברג: אני מצטרפת לכל מה שנאמר כאן לגבי החשיבות.

תמר זנדברג: רציתי גם לתת ברכות לכולכם, לכיסאות שנותרו ריקים, אבל הפרוטוקול זוכר.

תמר זנדברג: גם אני צריכה ללכת עוד מעט לחוק אחר.

תמר זנדברג: טוב שיש פרוטוקול והוא שומע.

תמר זנדברג: באמת ברכות לך איציק ולכל ראשות וראשי השדולה ולכל הארגונים שיזמו את היום הזה וממשיכים להוביל את הנושא מדי יום.

תמר זנדברג: אני חושבת בתחום הזה שנדבר ונגיד כמה זה נורא להתעלל בחתול וכמה זה קשה, זה לא מה שנעשה אלא אנחנו באמת צריכים לראות מעשים.

תמר זנדברג: אנחנו נשמח לראות, אם תוכל להעביר לוועדה, את הנתונים שביקשנו לגבי כתבי אישום והרשעות.

<רואי קליגר: תוך כדי הדברים אני אוכל לומר.

תמר זנדברג: מצוין.

תמר זנדברג: נהיה כאן ונשמח לשמוע.

תמר זנדברג: אנחנו באמת רוצים לראות שינוי סדר עדיפויות שמתבטא במעשים.

איציק שמולי: נציג המשטרה.

איציק שמולי: בבקשה.

<אבי שושן: אני ראש מדור הגנת הסביבה במשטרה.

איציק שמולי: יש לך מצגת?

<אבי שושן: כן.

תמר זנדברג: במשטרה זכויות בעלי חיים כן נמצאות תחת הגנת הסביבה.

תמר זנדברג: זה שיפור יחסית לממשלה.

<טובי בן שלום: זו חוליה מקשרת בין המשרד להגנת הסביבה לבין משטרת ישראל.

<טובי בן שלום: אלה שוטרים שמועסקים באמצעות המשרד להגנת הסביבה.

<טובי בן שלום: הם כמובן שוטרים לכל דבר ועניין.

תמר זנדברג: בסדר גמור.

תמר זנדברג: אני פשוט אומרת שיש לנו בין היתר ויכוח על העברת סמכויות של חוק צער בעלי חיים למשרד להגנת הסביבה.

תמר זנדברג: אני אומרת שהמשטרה ביצעה את המעבר הזה וטוב שכך.

איציק שמולי: אני מקווה שהמפכ"ל מגביל אתכם במספר השקופיות למצגת.

<אבי שושן: השקופית מאוד קצרה ומתומצתת.

<אבי שושן: המשטרה אוכפת את עבירות התעללות בבעלי חיים מכוח סעיף 2 לעבירת ההתעללות בהתאם לחלוקת האחריות, כפי שנקבע בוועדה הבין-משרדית.

<אבי שושן: דיברנו כאן לגבי הנוהל בין הגופים וכולי.

<אבי שושן: אני יכול לומר שיש תיאום גם מול משרד החקלאות, גם מול רשות הטבע והגנים, גם תיאום וגם שיתוף פעולה.

<אבי שושן: יש תיקים בהם אנחנו גם מנהלים חקירות משותפות ואחר כך גם תביעות משותפות.

<אבי שושן: אם כן, זה בא לידי ביטוי.

<אבי שושן: אנחנו יודעים מה אנחנו עושים ומה הם עושים.

<אבי שושן: משטרת ישראל כן רואה חשיבות רבה בטיפול בעבירות לפי החוק הזה.

<אבי שושן: יש לנו קצין מטה לעבירות צער בעלי חיים.

<אבי שושן: שמעון הוא קמ"ט צער בעלי חיים והוא מרכז את הטיפול בתחום הזה לרבות בקרה על תיקי חקירה ועילות סגירה.

<אבי שושן: זאת אומרת, באופן רנדומלי הוא עובר על תיקי החקירה, גם תיקים שנסגרים, לראות למה הם נסגרו, מאיזו סיבה והאם יש עוד פעולות שאפשר לעשות.

<אבי שושן: (היו"ר שרן השכל)

<אבי שושן: במדור יש לנו תובעת שמרכזת את התביעה ברוב תיקי צער בעלי חיים שמטופלים על ידי המשטרה.

<אבי שושן: לא כל התיקים עוברים דרכנו אבל רוב התיקים כן מגיעים אלינו.

<אבי שושן: התובעת הזאת היא מאוד לוחמנית ומאוד דעתנית ובסוף אני גם אציג לכם חלק מהתוצאות של הטיפול שלה בתיקים.

<אבי שושן: בשנתיים האחרונות אנחנו עדים למגמה של מעצרים עד תום הליכים והחמרה בפסקי דין שמתקבלים בתיקים האלה.

<אבי שושן: יש מאסרים.

<אבי שושן: יש מאסרים בפועל, יש מאסרים על תנאי, קנסות, ואני אציג את זה בהמשך.

תמר זנדברג: יש לך נתונים?

<אבי שושן: אני אציג דוגמאות בולטות.

תמר זנדברג: אבל יש לך נתונים?

<אבי שושן: נתונים, כן.

תמר זנדברג: מה כתבי אישום, כמה מאסרים, כמה קנסות.

<אבי שושן: כמה מאסרים, לא, אבל מבחינת פירוט תיקים בשלוש השנים האחרונות, אנחנו רואים שלפי חוק צער בעלי חיים נפתחו בממוצע בסביבות 400 תיקים ועוד מאתיים תיקים בממוצע לפי סעיף 451 לחוק העונשין שזה הריגה או היזק לבעל חיים.

<אבי שושן: אנחנו מדברים על משהו בסביבות עשרה אחוזים כתבי אישום בתיקים האלה.

תמר זנדברג: כחמישים מתוך 615 מקרים.

<אבי שושן: מבחינת גזרי דין בולטים מהשנתיים האחרונות.

<אבי שושן: יש לנו תיק של בעיטה בכלבה עם שלוש רגליים, כלבה נכה.

<אבי שושן: הנאשם סטודנט ללא רישום פלילי, ללא עבר קודם, קיבל חודשיים מאסר בפועל, שלושה חודשים מאסר על תנאי, קנס בסך 6,000 שקלים והתחייבות לא לעבור עבירה נוספת.

<אבי שושן: דקירת כלב באמצעות סכין – 13 חודשים מאסר בפועל, שישה חודשים מאסר על תנאי.

<קריאה: זה היה תוך כדי הפעלת מאסר על תנאי.

<אבי שושן: נכון.

<אבי שושן: פסק הדין הזה הוגש לערעור במחוזי והמחוזי תיקף את פסק הדין הזה.

<אבי שושן: התאכזרות לארנבון, חיתוך אוזניים.

<אבי שושן: אני לא יודע אם נחשפתם לסרטון שהוא סרטון נורא.

<אבי שושן: עד כדי כך נורא שהתובעת שלנו שהיא מאוד מנוסה, היה לה קשה לראות את הסרטון הזה ואני הייתי צריך לראות אותו ולומר לה.

<אבי שושן: הבן אדם קיבל תשעה חודשי מאסר בפועל.

<אהוד פלג: כמה אתם ביקשתם?

<אבי שושן: אני לא זוכר כרגע.

<אהוד פלג: העונש הוא שלוש שנים והמשרד הציע להעלות אותו לחמש שנים ומקבלים על דברים מזוויעים כאלה חודשים?

<אבי שושן: אנחנו לא בית משפט.

<אהוד פלג: כן, אבל כמה אתם מבקשים?

<טובי בן שלום: מבקשים את המקסימום.

<אבי שושן: אנחנו לא בחקירה.

שרן השכל: נכון.

<אהוד פלג: האם יש דרישה למיצוי מקסימום הענישה?

<אבי שושן: יש דרישה.

שרן השכל: בואו ניתן לו להשלים את הנתונים.

שרן השכל: יותר מעניין אותנו האם אתם יודעים בכמה מכתבי האישום האלה היו הרשעות.

שרן השכל: לא שזה נתון שלכם, אבל פשוט לסבר את האוזן.

<אבי שושן: אין לי כרגע את הנתון הזה.

<אבי שושן: התעללות באתון באמצעות קרש, שבעה חודשים מאסר בפועל.

<אבי שושן: התעללות בכלבת פיקינז שהטיחו אותה ברצפה, משכו אותה, חנקו אותה.

<אבי שושן: היה שם מעצר עד תום ההליכים שזה דבר תקדימי וזה לא דבר שקורה בעבירות צער בעלי חיים.

<אבי שושן: בדרך כלל שופטים לא נותנים את זה אבל כאן ביקשנו וקיבלנו מעצר עד תום הליכים ובסוף הוא גם קיבל שבעה חודשים מאסר בפועל.

<שגיב לוי: מה עם ערעורים על קלות העונש?

תמר זנדברג: ערעורים של מי?

<אהוד פלג: שהסתיימו בביטול מוחלט.

<שגיב לוי: אם רואים שבית משפט שלום החליט לא משהו ואנחנו מחליטים לערער.

<אבי שושן: יש לנו מקרה אחד בו ביקשנו לערער.

<אבי שושן: זה נמצא אצל הפרקליטות.

<שגיב לוי: רק מקרה אחד.

שרן השכל: אני מבקשת לשמור על שקט בוועדה.

שרן השכל: בואו ניתן לו להציג.

שרן השכל: לדעתי זה נציג ראשון שממש הגיע עם נתונים.

שרן השכל: בואו נתייחס אליהם כפי שהם.

<אבי שושן: הייתי ממליץ לכם להשוות את זה לעבירות אחרות ולראות איזה פסקי דין מקבלים שם.

<אבי שושן: אני חושב שיש כאן מגמה.

<אבי שושן: אנחנו כן רואים מגמה בשנתיים האחרונות שבתי המשפט כן מקבלים את הדרישות שלנו.

איציק שמולי: אני חושב שאתה לא צריך להסביר את בתי המשפט.

איציק שמולי: זס=ה לא התפקיד שלך.

איציק שמולי: עזוב.

שרן השכל: כן.

שרן השכל: בואו ניתן לו להציג את הדברים.

<אבי שושן: אני חושב שבסך הכול הנתונים האלה מראים שהדברים האלה כן מקבלים אצלנו עדיפות.

<אבי שושן: אנחנו מקבלים את התלונות האלה, אם זו יוזמה של התחנות, אם זו יוזמה של הארגונים שמעבירים אלינו, אם אלה גופים אחרים כמו משרד החקלאות לצורך העניין שמעביר אלינו עבירות שהן על פי החלוקה לא בתחום האחריות שלהם אלא בתחום אחריותנו ומעבירים אלינו להמשך טיפול.

<אבי שושן: הדברים האלה קורים כל הזמן.

<אבי שושן: בהיבט של המודעות, אני יכול לומר שאנחנו מדריכים בקורס קצינים, אנחנו מדריכים בקורסי השיטור העירוני את יחידות השיטור העירוני גם בנושא צער בעלי חיים.

<אבי שושן: זה עניין של מודעות שלדעתי הולכת ומחלחלת.

<אבי שושן: כמו שהיא מחלחלת בציבור הרחב, היא מחלחלת גם בתוך המשטרה.

<אבי שושן: אנחנו רואים עלייה במודעות של השוטרים לנושא הזה.

איציק שמולי: יש לי שתי שאלות קצרות.

איציק שמולי: אבי, ברשותך, אני לא בטוח שיש לך את הנתון כאן, אבל אני מתעניין דווקא בתיקים הסגורים.

איציק שמולי: כמה זה שכיח שנסגרים עדיין מחוסר עניין לציבור ולמה זה קורה?

איציק שמולי: אני ראיתי בעבירות מסוג אחר של תקיפה אלימה נגד קשישים להבדיל, השר הוציא הנחיה שאין יותר מדיניות כזאת של חוסר עניין לציבור.

איציק שמולי: השאלה האם זה עדיין קורה בעבירות של התעללות בבעלי חיים.

איציק שמולי: השאלה השנייה.

איציק שמולי: בשנה האחרונה אני באופן אישי, ואני יודע שזאת תופעה שהולכת וגדלה גם באופן רחב, העניין הזה של גניבות כלבים לצורכי קרבות.

איציק שמולי: בדרך כלל, אני לא רוצה לדבר בהכללות אבל לפעמים מדובר בבני מיעוטים, לא תמיד, שגונבים כלבים מהחצרות, מכניסים אותם לאיזה כפר ואז אתה מקבל איזה טלפון של הבעלים שהם בהיסטריה ובוכים ואומרים שהם לא יכולים להיכנס לכפר.

איציק שמולי: בעוונותיי, אני בשנה הראשונה כחבר כנסת, אני לא יודע אם הקפדתי על החוק אבל נכנסתי בעצמי לתוך כפר כאן בירושלים כדי לחלץ כלבים.

איציק שמולי: כחבר כנסת, כי המשטרה אמרה שאין לה את היכולת לעשות את זה.

איציק שמולי: השאלה אם אתם מכירים את התופעה ומה אתם עושים בנדון.

<אבי שושן: לגבי תופעת קרבות הכלבים.

<אבי שושן: זה משהו שנעשה במידור מאוד מאוד קשה.

<אבי שושן: זאת אומרת, הרבה פעמים אנחנו מקבלים מידעים אבל נורא קשה לנו להגיע אליהם.

<אבי שושן: היו מקרים שתפסנו כלבים שחשדנו שהם טופחו לטובת העניין.

איציק שמולי: השאלה אם יש לכם מדיניות תקיפה.

איציק שמולי: האם אתם עשיתם בשנה האחרונה, האם אמרתם שיש מבצע ונכנסים לשכונה כזאת וכזאת, לכפר כזה וכזה לעשות חיפוש.

איציק שמולי: אני מניח שתמצא שם גם נשק וכל מיני דברים.

<אבי שושן: אי אפשר להיכנס לעשות חיפוש אם אין לנו מידע על העניין הזה.

איציק שמולי: אבל יש מידע.

<קריאה: מה עם יחידת הסייבר שלכם?

שרן השכל: אני מבקשת לא להתפרץ.

שרן השכל: אני רוצה לאפשר לארגונים לשאול שאלות.

שרן השכל: גם הארגונים רוצים להגיב ואני רוצה שמשרד החקלאות והמשטרה ייתנו להם תשובות ויש עוד כמה משרדים שלא דיברו.

שרן השכל: זכות הדיבור לתנו לחיות לחיות.

שרן השכל: יש לכם שתי דקות כי אני רוצה לשמוע גם את משרד המשפטים.

<נטע יגר: אני מהמחלקה המשפטית של תנו לחיות לחיות.

<נטע יגר: אנחנו נמצאים היום בדיון על יישום חקיקה לעומת דיונים אחרים בהם אנחנו בעצם מבקשים לעשות תיקונים לחוק.

<נטע יגר: כאן ממש המחוקק ישב על המדוכה, יצר פרוצדורות להסמיך מפקחים וזה מה שאנחנו בעצם רוצים שיצא מכאן היום.

<נטע יגר: אני אעשה קצת סדר.

<נטע יגר: מה זה בעצם מפקח צער בעלי חיים.

<נטע יגר: כדי לאכוף את חוק צער בעלי חיים באופן יעיל, צריך שני סוגי סמכויות.

<נטע יגר: סמכות אחת שהיא מפקח צער בעלי חיים, שזאת בעצם אפשרות לחקור, לגבות עדות, להחרים את בעל החיים אם מתעללים בו, והסמכות השנייה היא סמכות להטיל קנסות, ממש כמו דוח חניה, כדי שבאמת תהיה הרתעה יעילה כלפי הציבור.

<נטע יגר: הפרוצדורות האלה כמו שאמרתי קבועות בחוק.

<נטע יגר: הן פשוט דורשות הסכמה.

<נטע יגר: זה מינוי של שר החקלאות ואת זה אין לנו.

<נטע יגר: משרד החקלאות עוד מימיה של השרה דאז אורית נוקד מסרב להסמיך מפקחים מחוץ למשרד החקלאות וכפועל יוצא מזה פשוט אין אכיפה.

<נטע יגר: המפקחים היחידים ששמעתם עליהם היום, אלה המפקחים ביחידת הפיצו"ח והם היחידים שמחזיקים בשני סוגי הסמכויות האלה, מפקח צב"ח וסמכות להטיל קנסות.

<נטע יגר: הם היחידים בכל הארץ.

<נטע יגר: הנושא של הדיון היום הוא לא כמה מפקחי הפיצו"ח מוצלחים ועושים את עבודתם נאמנה.

<נטע יגר: בכל הכבוד, גם אם המפקחים של הפיצו"ח במשרד החקלאות היו סופר דופר של מפקחים, עם הכי הרבה מוטיבציה ומקצועיות, מה שאין להם, יש היום אך ורק שישה מפקחים ייעודיים לתחום צער בעלי חיים.

<נטע יגר: שישה מפקחים על כל הארץ.

<נטע יגר: הנושא של הדיון היום בעינינו הוא הרחבה של האכיפה.

<נטע יגר: הצעד החשוב ביותר שאפשר לעשות בעזרתו שינוי אדיר למען בעלי החיים הוא הסמכה של מפקחים ברשויות המקומיות.

<נטע יגר: יש משהו כמו 260 רשויות מקומיות בארץ.

<נטע יגר: זה יביא למאות ואלפי מפקחים, עיניים ואוזניים לחוק צער בעלי חיים בכל מקום.

<נטע יגר: אפשר לומר שגם למשטרה יש פריסה ארצית וגם מתפקידה לאכוף את חוק צער בעלי חיים כמו כל חוק אבל אנחנו שומעים מהציבור שהיא לא מכירה את חוק צער בעלי חיים וזה מביש.

<נטע יגר: שמענו כאן שמנסים להעלות את המודעות.

<נטע יגר: אנחנו חושבים שזה מתקדם מאוד מאוד לאט ושנדמה שעוד חזון למועד.

<נטע יגר: הצעד הנכון, הפשוט, היעיל הוא להסמיך מפקחים בכל הרשויות המקומיות ובעיקר במחלקות הווטרינריות בכל רשות כי הם מחזיקים, בניגוד לשוטרים, בידע מקצועי.

<נטע יגר: הם יודעים איך לאכוף את התקנות מה שבעצם שוטרים לא יכולים.

<נטע יגר: דמיינו מפקחים בכל הארץ.

<נטע יגר: בניגוד לפיצו"ח הכסף שמגיע מהקנסות האלה הולך לקופת הרשות המקומית ממפקחים שהם בעצם רשותיים.

<נטע יגר: כך שיש אינטרס גם לרשויות המקומיות, ואנחנו בעצם משיגים את ההתרעה שאנחנו מבקשים להשיג, הרתעה בכיס.

<נטע יגר: אני רוצה להצביע על אבסורד מסוים שיש.

<נטע יגר: על פי חוק נושק לחוק צער בעלי חיים, חוק הסדרת הפיקוח על כלבים, הוא גם מאפשר להטיל קנסות בנושא הזה.

<נטע יגר: שם כן ניתנה ההסכמה של השר.

<נטע יגר: נוצר מצב שיש בעצם מפקח בשטח, לדוגמה דוקטור אסף בריל, הווטרינר הרשותי של ירושלים, הוא מהיחידים שקיבלו הסמכות מפקח צב"ח, לא קנסות, רק מפקח צב"ח בארץ.

<נטע יגר: ירושלים ובאר שבע.

<נטע יגר: הוא יכול כיום על פי החוק להטיל קנס על בעלים שאין לו רישיון לכלב שלו.

<נטע יגר: הוא לא יכול להטיל קנסות על הבעלים שהוא מתעלל בכלב שלו.

<נטע יגר: זה האבסורד.

שרן השכל: תודה רבה.

שרן השכל: שמענו גם מהשר שיש בעיה מבחינת משרד המשפטים.

שרן השכל: אנחנו נשמח לשמוע את העמדה של משרד המשפטים ומה אתם עושים בנדון.

<עירית ענבר אייזינגר: בוקר טוב.

<עירית ענבר אייזינגר: אני אחראית בפרקליטות המדינה על אכיפת חוק צער בעלי חיים.

<עירית ענבר אייזינגר: אני מרכזת את הוועדה שדיברתם עליה בתחילת הישיבה לפי החלטה 833.

שרן השכל: הבנו שיש מסקנות.

<עירית ענבר אייזינגר: יש לנו טיוטה של חלוקה.

<עירית ענבר אייזינגר: בחודש הבא תתקיים הישיבה המסכמת.

<עירית ענבר אייזינגר: החלוקה הברורה תצא גם לציבור כדי שגם הציבור ידע בדיוק בנושא מסוים למי הוא פונה.

<עירית ענבר אייזינגר: אנחנו בפרקליטות מנסים לעשות את עבודת המטה כדי גם לחלק את הסמכויות וגם לשפר את העבודה בממשקים בין הרשויות השונות, כולל ויכוחי תקציבים ושמענו על כך בדיון שהתקיים כאן בשנה שעברה.

<עירית ענבר אייזינגר: רציתי לומר עוד מילה לגבי פרויקט מסר שלנו בשיתוף משרד החקלאות.

<עירית ענבר אייזינגר: פרקליטים של משרד המשפטים לקראת ל"ג בעמר מגיעים לבתי ספר כדי להרצות על חוק צער בעלי חיים ולמנוע את התופעות המזעזעות שאנחנו שומעים עליהן כל שנה ב-ל"ג בעמר.

<עירית ענבר אייזינגר: הפרויקט נעשה בשיתוף עם יחידת שפ"י במשרד החינוך.

<עירית ענבר אייזינגר: אני רוצה לומר לחבר הכנסת שמולי שהנושא הזה של קרבות כלבים שמערב גניבת כלבים והתעללות בהם בנושא קרבות כלבים נמצא בתכנית העבודה שלנו על סדר היום.

<עירית ענבר אייזינגר: אני אישית גרה בקריית טבעון וכל יום אנחנו מקבלים תלונות ופניות של אזרחים על כלבים שנגנבים וחלקם אנחנו יודעים לאן מגיעים.

<עירית ענבר אייזינגר: אנחנו ננסה השנה לעשות עבודה משותפת עם משרד החקלאות, עם יחידת הפיצו"ח, ועם המשטרה כדי לנסות לראות איך אנחנו משפרים את הנושא הזה.

איציק שמולי: יש לך רעיון מה ניתן לעשות מול השופטים?

איציק שמולי: כלומר, אני זוכר שבזמנו הייתה איזושהי סדנה או משהו שעשו בעניין של הטרדות מיניות ובעקבות המודעות היתרה גם עלתה בפועל הענישה ובאמת כמו שאמר אהוד פלג, השופטים עלו יותר גבוה בפסיקה שלהם ברף הענישה.

איציק שמולי: השאלה היא האם ניתן לעשות מהלך דומה, לדעתך, יחד עם מנכ"לית משרד המשפטים מול מי שיושבים על כס השיפוט?

<עירית ענבר אייזינגר: אנחנו מנסים לעשות את זה בכל רמות האכיפה, גם במכללה לשוטרים, גם בתחנות עצמן.

<עירית ענבר אייזינגר: אני עוברת בתחנות עצמן ואני יכולה לומר שבאחד המקרים, אחרי שהרציתי לשוטרים – כי גם אני מקבלת את הפניות מהאזרחים על היחס של השוטרים – ביקש ממני אחד הקצינים להיות לקוח סמוי, להתקשר לתחנה ולראות.

<עירית ענבר אייזינגר: זה עבר בהצלחה אחרי ההרצאה.

<עירית ענבר אייזינגר: אם כן, אני גם עוברת בתחנות המשטרה וגם לגבי השופטים, אנחנו מנסים להיכנס למכון להשתלמויות שופטים.

<עירית ענבר אייזינגר: אמר אבי בצדק שנורית התובעת הצליחה להשיג פסקי דין הגם שהם רחוקים ממה שאנחנו רוצים להיות אתם, הם באמת החמרה בענישה אבל לא תמיד כי לפעמים אנחנו הולכים צעד קדימה ואחר כך בערעור אנחנו חוזרים אחורה.

<עירית ענבר אייזינגר: היה לנו את זה גם השנה.

<עירית ענבר אייזינגר: אנחנו מנסים לעשות את זה.

שרן השכל: האם יש איזושהי מניעה משפטית ממשרד החקלאות להעביר את הסמכויות האלה לרשויות עירוניות?

<עירית ענבר אייזינגר: זה לא התחום שלי.

<עירית ענבר אייזינגר: זה תחום של ייעוץ וחקיקה.

<עירית ענבר אייזינגר: אנחנו נשב על זה ביחד.

<עירית ענבר אייזינגר: הרעיון הוא כמובן שיהיו כמה שיותר אבל זה עניין של סמכויות וזה שייך לייעוץ וחקיקה במשרד המשפטים.

שרן השכל: אני אתן את זכות הדיבור לדגנית שרצתה לומר כמה מלים בנוגע לשירותים הווטרינריים ולאחר מכן ללשכת עורכי הדין.

<דגנית בן דב: לגבי הסמכה של עובדי ציבור אחרים, קרי, עובדי רשויות מקומיות ומשרדי ממשלה אחרים.

<דגנית בן דב: אין בעיה להסמיך.

<דגנית בן דב: ההסמכה כרוכה ברשימה של תנאים כאשר הראשון בהם הוא קורס.

<דגנית בן דב: קורס שעבר את האישורים של המשרד לביטחון פנים, קורס שנמשך שבעה ימים.

<דגנית בן דב: אותם כמה רופאים וטרינרים רשותיים שהוזכרו כאן קודם עברו קורס כזה בשנת 2010, ארבעים וטרינרים עברו את הקורס ורק בחמש רשויות סיימו את ההסמכה.

שרן השכל: הם יכולים לאחר מכן גם לתת קנסות?

<דגנית בן דב: לגבי הקנסות, זה הליך אחר ואכן ההליך הזה כרגע נמצא בבירור מול משרד המשפטים, איך אפשר להסמיך אותם.

<דגנית בן דב: נכון שהם הוסמכו לעניין החוק להסדרת הפיקוח אבל העמדה המשפטית של משרד המשפטים לגבי הטלת קנסות השתנתה מאז והנושא הזה נמצא בבירור.

<דגנית בן דב: לגבי קורס הסמכה.

<דגנית בן דב: אנחנו עשינו אצלנו שלושה מחזורים של קורסי הסמכה מחודשת לכל הרופאים הווטרינריים בשירותים הווטרינריים ומפקחי הפיצו"ח בגלל השינויים הגדולים שהיו בחוק צער בעלי חיים בשנתיים האחרונות.

<דגנית בן דב: אנחנו מאוד מעוניינים לשלב רופאים וטרינריים רשותיים במחזורים הבאים.

<דגנית בן דב: אנחנו מעכבים את המחזור הבא כי כדי לשלב אותם אנחנו צריכים הסכמה של שר הפנים.

<דגנית בן דב: כמו שהזכיר שר החקלאות בתחילת הדיון, הוא פנה בעבר פעמיים בכתב, מספר פעמים בעל פה, ולא קיבלנו תשובה כזאת.

<דגנית בן דב: קריאה שתצא מכאן, תבורך.

שרן השכל: בסדר גמור.

שרן השכל: לשכת עורכי הדין ולאחר מכן המשרד להגנת הסביבה.

<אהוד פלג: תודה גברתי.

<אהוד פלג: יושב ראש הוועדה לזכויות בעלי חיים בלשכת עורכי הדין.

<אהוד פלג: אנחנו מכירים את הביטוי באין דיין, אין דין.

<אהוד פלג: אני אוסיף עליו ואומר שבלית פיקוח, אין דיין.

<אהוד פלג: הנושאים של ההתעללות בבעלי חיים לא מגיעים למקומות שצריכים להגיע כדי להפעיל את ההרתעה שמערכת שלמה נתנה עליה את הדעת ובעמל רב הצליחה בכל זאת להעביר כמה הוראות חשובות שהיו יכולות לצמצם את הבעיה בהיקפים עצומים.

<אהוד פלג: אני אזכיר שחוק צער בעלי חיים, 1994, כבר הרבה מאוד זמן עבר, החמיר את הענישה מחודש לשלוש שנים.

<אהוד פלג: לא ניתן מעולם למיטב ידיעתי עונש של שלוש שנות מאסר וראינו כאן את ההתעללויות הזוועתיות שישנן.

<אהוד פלג: מה שמעניין אותי, וזה לפורום הזה, כי השאלות הבאות צריכות באמת להישאל בקרב סמינר שופטים, זה מה דורשת המשטרה או מה דורשים התובעים על מקרים כאלה.

<אהוד פלג: האם יש הנחיה לדרוש את הרף המקסימלי של הענישה?

<אהוד פלג: כי אם לא, אז כאן צריך לעשות את השינוי.

<אהוד פלג: הדבר הבא הוא הטענה המתמדת שאנחנו שומעים של היעדר תקנים, היעדר משאבים.

<אהוד פלג: אנחנו מוסיפים על זה היעדר קשב והיעדר זמינות.

<אהוד פלג: כאן אנחנו באים גם לעזור.

<אהוד פלג: קודם כל, חסרים כאן הנציגים של המשרדים שמקצים את התקציבים לדברים כאלה ואני חושב שהעובדה שהם לא מצאו לנכון להגיע, היא מדברת בעד עצמה.

שרן השכל: נכון.

<אהוד פלג: לא צריך לפטור אותם מהעניין הזה ואנחנו קוראים לבית הזה לזמן אותם בדיוק לדיונים האלה.

<אהוד פלג: מה שהארגונים יכולים לעשות, הם יכולים להעמיד את האנשים שלהם, והם כבר עושים עבודת קודש ימים כלילות.

<אהוד פלג: ישנה עמותה שנקראת משמר בעלי חיים שהקים אותה דורון ברנר והוא קיבץ עשרות מתנדבים שהיו מוכנים להתגייס למשטרה במתכונת של משמר אזרחי ולסייע למשטרה שאף פעם אין לה מספיק אנשים כדי להתפנות למשימות האלה.

<אהוד פלג: המשטרה מכשילה פעם אחר פעם את הדברים.

<אהוד פלג: לא מזמן הייתה ישיבה עם רואי קליגר שהייתה חיובית בעניין הזה.

<אהוד פלג: רואי הביע הסכמה להיעזר במתנדבים אבל הדברים נתקעים.

<רואי קליגר: לא.

<רואי קליגר: לא נתקעים.

<אהוד פלג: הדברים נגררים בצינורות הבירוקרטיים משפטיים וכולי צריך לחלץ את זה משם.

<אהוד פלג: הדבר האחרון גברתי.

<אהוד פלג: השבוע משרד החקלאות סיכל יוזמת חקיקה של השדולה ושל לשכת עורכי הדין להטלת פיקוח אפקטיבי על ידי התעשייה עצמה של מוצרים מן החי בכך שהייתה קושרת את האחריות שלהם למקרי התעללות שנעשים תוך כדי גידול בעלי החיים.

<אהוד פלג: אני מבקש כאן הסבר מדוע משרד החקלאות שיודע להצהיר את ההצהרות היפות ביותר שם רגליים למשהו שלא היה עולה לו אגורה והיה מאפשר פיקוח הרבה יותר משמעותי והרבה יותר אפקטיבי נגד ההתעללויות האלה שראינו בתחקירים על אדום אדום ועל אחרים.

<אהוד פלג: תודה.

שרן השכל: תודה רבה.

שרן השכל: המשרד להגנת הסביבה יגיב ויספר קצת על הפעילות שלו.

<גלי דוידסון: במסגרת הפעילות של המשרד להגנת הסביבה לנו אין סמכויות, לא סמכויות פיקוח ולא סמכויות אכיפה על פי חוק צער בעלי חיים.

<גלי דוידסון: ביקשנו.

<גלי דוידסון: היו דיונים בין המשרדים וזה לא צלח.

<גלי דוידסון: מה אנחנו כן עושים במסגרת המשרד להגנת הסביבה.

<גלי דוידסון: קודם כל, אנחנו פועלים עם מדור משטרתי שאבי שושן עומד בראשו.

<גלי דוידסון: בנוסף, אנחנו פועלים במספר מישורים כדי לשפר את התחום של רווחת בעלי החיים, בכלל כך אנחנו תומכים בעמותות שבפועל מחזיקות את בעלי החיים, מבצעות פעילות חינוכית ענפה להפצת התורה של רווחת בעלי החיים, מעקרות ומסרסות.

<גלי דוידסון: בקיצור, באמת עושות את הפעילות בשטח שנוגעת לרווחת בעלי החיים.

<גלי דוידסון: יש לנו כאן גם את הנציגים של שפ"י במשרד החינוך שאנחנו לאורך כל השנה עובדים אתם, מתקצבים תכנית חינוכית שמופעלת במאות בתי ספר בשנה, פעילות מאוד יפה שרק הולכת וצוברת תאוצה וביקוש.

<גלי דוידסון: במסגרת אותה תכנית הייתה גם את הפעילות עם הפרקליטים להרצאות לפני ל"ג בעמר, עוד יוזמות שמתבצעות במסגרת אותה תכנית מאוד אפקטיבית.

שרן השכל: האם מגיעים למשטרה הירוקה שלכם פניות בנוגע להתעללות בבעלי חיים?

שרן השכל: אתם מטפלים בהן?

<גלי דוידסון: יש לנו מוקד סביבה.

<גלי דוידסון: למוקד הסביבה מגיע מגוון תלונות שמנותבות בהתאם לצורך.

<גלי דוידסון: למשל, בנוגע לחילוץ והצלה של בעלי חיים, זה מנותב אלי ואני עובדת עם מחלצים.

<גלי דוידסון: בגלל שאין לנו סמכויות פיקוח ואכיפה על פי חוק צער בעלי חיים, אותו מוקד מפנה לגורמים הרלוונטיים את הטיפול ברגע שיש צורך באכיפה, אם זה למשטרת ישראל באמצעות המדור, או למשרד החקלאות בהתאם לצורך.

שרן השכל: תודה רבה לכם.

שרן השכל: רשות הדיבור לדוקטור אסף בריל.

<אסף בריל: אני מנהל את השירות הווטרינרי של עיריית ירושלים.

<אסף בריל: כמו שנאמר כאן, אין עבודה בלי סמכויות.

<אסף בריל: גם בלי אמצעים, אבל אמצעים זו בעיה יותר קשה של תקנים.

<אסף בריל: לגבי סמכויות, מתן סמכויות לעובדי הרשויות המקומיות, לי במחלקה יש 16 פקחים ותשעה רופאים.

<אסף בריל: 25 אנשים.

<אסף בריל: פלוס זה שיש לנו בעירייה שיטור עירוני עם עוד כמאה שוטרים שהם עיניים ואוזניים לצורך הדברים האלה.

<אסף בריל: ראש עיריית ירושלים ניר ברקת פנה לשר החקלאות על פי בקשתי וביקש ממנו הסמכה לנושא של קנסות מינהליים על סמך חוק צער בעלי חיים.

<אסף בריל: לפי כל המידע המשפטי שיש לנו גם בעירייה וגם מגורמים נוספים, וכמו שאמרה דוקטור דגנית בן דב, אין מניעה משפטית אלא זה עניין של החלטה של מדיניות של המשרד שאותה צריך לשנות.

שרן השכל: של איזה משרד?

<אסף בריל: משרד החקלאות.

<אסף בריל: צריך להבין על מה אנחנו מדברים.

<אסף בריל: הציג כאן אבי שושן אירועים קשים שמגיעים לבתי משפט על התעללויות.

<אסף בריל: הקנסות המינהליים הם בדיוק לעבירות שהשוטר יסגור את זה מחוסר עניין לציבור.

<אסף בריל: לכלב אין מלונה מספיק גדולה, הכלב קשור עם שרשרת קצרה.

<אסף בריל: אלה תלונות שייסגרו ברמה של משטרה כי באמת הם לא יכולים להתעסק עם זה.

<אסף בריל: מצד שני, נכון להיום האפשרות היחידה שיש לווטרינר רשותי הוא לבטל את הרישיון של בעל הכלב, לקחת את הכלב לכלבייה ואז מה?

<אסף בריל: איך תמצא לו בית?

<אסף בריל: קנס מינהלי זה אמצעי אפקטיבי מצוין.

<אסף בריל: כשבן אדם מקבל קנס בסך אלף ואלפיים שקלים על כך שהוא צריך להאריך את הרצועה ממטר וחצי לחמישה מטרים, הוא ילך להום סנטר ויקנה רצועה יותר ארוכה.

<אסף בריל: כיום אין לנו את הכלים ואלה הכלים ואנחנו ידיים ועיניים של הרגולטורים, של המשטרה ושל משרד החקלאות.

<אסף בריל: כמו שנאמר כאן, יש מאתיים ומשהו רשויות מקומיות וזה אומר אלפי פקחים שיכולים לעשות את העבודה וכשיהיו להם האמצעים, אפשר לבוא אליהם בטענות למה הם לא עושים את העבודה.

<אסף בריל: נכון להיום, כשאין להם את האמצעים, קצת קשה לבוא אליהם בטענות למה הם לא עושים את העבודה.

<אסף בריל: תודה.

שרן השכל: תודה רבה לך.

שרן השכל: זה בהמשך לשאלה ששאלנו את משרד המשפטים.

שרן השכל: אני רשמתי שנרצה מהם תשובות בישיבת מעקב.

<שגיב לוי: גברתי יושבת הראש, תודה רבה.

<שגיב לוי: שלום לכולם.

<שגיב לוי: אני רוצה להתייחס לשתי נקודות קטנות כאשר הראשונה נוגעת למחלקת הפיצו"ח.

<שגיב לוי: מחלקת הפיצו"ח מהפגישה האחרונה שלנו – היינו כאן לפני שנה והיינו לפני חצי שנה אצל איציק שמולי – השתפרה בעיקר בממשק העבודה.

שרן השכל: תציג את עצמך.

<שגיב לוי: אני היועץ המשפטי של תנו לחיות לחיות.

<שגיב לוי: אני מטפל בכל הנושא של צער בעלי חיים.

<שגיב לוי: הממשק עם רואי והאנשים שלו השתפר מאוד מאוד ואני חייב לציין את זה.

<שגיב לוי: לגבי משטרת ישראל.

<שגיב לוי: חבר'ה, יש בעיה אמיתית במשטרה ואתם חייבים לעמוד מול המראה ולהודות בכך.

<שגיב לוי: אם תחנה סוגרת, תוך ארבע דקות סוגרים תיק בהיעדר אשמה.

<שגיב לוי: כלומר, אין סעיף בחוק שאומר שאסור להרביץ לחתולים.

<שגיב לוי: שלוש דקות על השעון.

<עירית ענבר אייזינגר: זה היה עניין של הרעלה.

<שגיב לוי: נכון.

<שגיב לוי: סליחה.

<שגיב לוי: אין סעיף בחוק שאוסר הרעלה של בעלי חיים.

<שגיב לוי: להגיד לי שאדון קדוש עובר רנדומלית על התיקים, בואו נעמוד מול המראה ונודה.

<שגיב לוי: לא באמת אכפת למישהו במשטרת ישראל בתחנות מבעלי החיים.

<שגיב לוי: פשוט לא אכפת.

<שגיב לוי: תקנה 182(א), תקנות תעבורה, זה לא קשור לתחום הזה אבל התקנה עוסקת בעגלה עם סוס.

<שגיב לוי: אלטע זאכן.

<שגיב לוי: העיתונים יצאו לפני שנתיים בכותרות ענק: תם עידן האלטע זאכן.

<שגיב לוי: את החוק הזה העביר שר התחבורה ושרת החקלאות דאז.

<שגיב לוי: משטרת ישראל לא אוכפת את התקנה.

<שגיב לוי: אף שוטר בארץ לא יודע שיש תקנה כזאת והיא קיימת כבר שנתיים.

<קריאה: כי אין עבירת קנס כזאת.

<שגיב לוי: למה?

<שגיב לוי: זה לא מעניין כאן.

<שגיב לוי: תדאגו שזה יבוצע.

<שגיב לוי: לא קבעו עבירה מינהלית, תקבעו עבירה מינהלית.

<אבי שושן: צריכים להתקין שם עבירת קנס.

שרן השכל: הרופא הווטרינרי של תל אביב-יפו, נשמח לשמוע גם ממך על האתגרים.

<צבי גלין: שלום לכולם.

<צבי גלין: אני וטרינר העיר תל אביב-יפו.

<צבי גלין: יש כאן הרבה אנשים מסביב לשולחן הזה עם המון רצון טוב.

<צבי גלין: כולם.

<צבי גלין: עמותות, גופים ממשלתיים וכך הלאה אבל יש בעיה אחת והיא שאין איגום משאבים.

<צבי גלין: כל אחד עושה קצת, שזה מעט.

<צבי גלין: אין כוח.

<צבי גלין: מה שצריך לעשות זה לקבוע איזשהו גוף שיאגם את כל הסמכויות ואת כל האמצעים.

<צבי גלין: למשרד להגנת הסביבה יש קצת, למשרד החקלאות יש מעט, המשטרה עם כל העיסוקים הרחבים שיש לה לא מסוגלת להגיע לרזולוציה של התקנות של הסוסים וכך הלאה.

<צבי גלין: צריך שיהיה גוף אחד שיאגם את כולם, ירכז את כולם.

<צבי גלין: אם אתם יודעים, אני רואה שנמצאים כאן גופי אכיפה שאני מכיר, במשרד החקלאות יש ממונה על חוק צער בעלי חיים, במשרד להגנת הסביבה, במשטרה, בכל עירייה ועירייה, כל אחד עושה את הדברים שלו.

<צבי גלין: כמו שאמר דוקטור בריל, אנחנו לא מקבלים אפילו סמכויות מינימליות.

שרן השכל: אתה עשית את הקורס של משרד החקלאות?

<צבי גלין: לא.

<צבי גלין: לא הגענו לזה.

<צבי גלין: אי אפשר לעשות את זה.

<צבי גלין: אנחנו עומדים בתור.

שרן השכל: מה זאת אומרת אי אפשר לעשות את זה?

<צבי גלין: אנחנו ביקשנו את כל הפקחים של עיריית תל אביב ויש לנו סיירת ירוקה, ונמצא כאן מנהל הסיירת הירוקה, ויש לנו מאות פקחים ושוטרים עירוניים וכך הלאה שיכולים להיות מוסמכים.

<צבי גלין: פנינו למשרד החקלאות ואמרו לנו, לא, כרגע אנחנו פותחים קורס רק למפקחים של הפיצו"ח שמבחינתי עושים עבודה מצוינת, אבל אני אומר שכל אחד עושה עבודה וצריך להיות וירטואוז בין כל הקבוצות.

שרן השכל: ציון, כמה פקחים יש לך בתל אביב?

<ציון בן שושן: היום יש לי ארבעים פקחים.

<ציון בן שושן: ביניהם עשיתי קורס לשלושה פקחים במשרד החקלאות ואני רוצה להגיד לכם שאי אפשר לעשות.

<ציון בן שושן: כמו שהוא אמר, יש תור ארוך.

שרן השכל: משרד החקלאות ומשרד המשפטים, יש לכם כאן תוספת של כוח אדם של יחידת פיצו"ח, ארבעים פקחים שיכולים לענות לטלפונים, שיכולים לתת קנסות, שיכולים לאכוף את חוק צער בעלי חיים.

שרן השכל: תנצלו את זה.

<צבי גלין: יש חיילים אבל אין להם סמכויות.

יעל כהן-פארן: אנחנו שומעים שיש שלושה שכבר עברו.

יעל כהן-פארן: זאת אומרת שאין מניעה משפטית וזה אפשרי.

<צבי גלין: עשו כמעט כמו אוניברסיטה שאלה שמעבירים את הקורס, מסוגלים להסמיך רק עשרה.

שרן השכל: ואלה שני אנשים.

<צבי גלין: מה הבעיה להסמיך מאה מדריכים?

יעל כהן-פארן: יש כאן צוואר בקבוק שצריך לפתוח אותו.

שרן השכל: אנחנו נצטרך לסכם.

<אלה אבין: שלום ובוקר לכולם.

<אלה אבין: אני מזכ"ל ארגון נח, ארגון הגג של העמותות למען בעלי חיים בישראל.

<אלה אבין: אני רוצה לדבר על חוסר התפקוד של המשטרה וזו האמת שצריך לשים אותה על השולחן.

<אלה אבין: המשטרה לרוב לא מתייחסת לנושאים של תלונות על התעללות בבעלי חיים, על תלונות נגד התעללות באנשים שמטפלים בבעלי החיים ואנחנו נתקלים בזה הרבה וזה רק חלק מאוד מאוד קטן שמגיע אלי מאנשים שיש להם את הפייסבוק, יש להם את הטלפון שלי ויש להם אמצעים אחרים.

<אלה אבין: יש המון אנשים שאין להם את האמצעים האחרים כי הם שייכים לשכבות המוחלשות, לקשישים, לעולים חדשים, אלה שלא יודעים טוב עברית, לא יודעים למי לפנות.

<אלה אבין: הם חיים בפחד יום יומי מהבריונים.

<אלה אבין: המשטרה לא עושה כלום.

<אלה אבין: המשטרה מתעלמת.

<אלה אבין: אני רק רוצה להביא לכם דוגמה אחת שהיא דוגמה זועקת לשמים שלא טופלה ולא קיבלה התייחסות גם בלשכה של השר גלעד ארדן.

<אלה אבין: גם שם לצערי הרב היא לא קיבלה כל התייחסות.

<אלה אבין: זה נושא של קריית שמונה.

<אלה אבין: אחת התחנות האטומות, המזלזלות שיש בישראל.

<אלה אבין: הייתה שם לא מזמן, לפני כמה חודשים, הרעלה המונית של חתולים ברחוב עולי הגרדום.

<אלה אבין: כלב של בית גם הורעל.

<אלה אבין: אחד השכנים פיזר שם נקניקיות.

<אלה אבין: היו שלושה חשודים.

<אלה אבין: התיק הזה נסגר והוא בעצם הסתכם רק בתשאול.

<אלה אבין: אך ורק בתשאול של אותם שלושת חשודים.

שרן השכל: זה חמור.

שרן השכל: יותר מזה.

שרן השכל: אלי הייתה פנייה של מישהי שמאכילה חתולים גם בקריית שמונה שאחד השכנים התעלל בה ואנחנו היינו צריכים לפנות ארבע פעמים למשטרה ולמשרד לביטחון פנים כדי לקבל איזשהו מענה להגן עליה מפני התעללות של מישהו אחר.

שרן השכל: היא הולכת ומאכילה חתולים ומישהו אחר בא ומתעלל בה על כך שהיא מאכילה אותם.

<אלה אבין: זה קורה המון.

<שגיב לוי: לרוב השוטר אומר לה שהיא לא בסדר.

שרן השכל: אני אשמח לקבל תגובה מהמשטרה.

<אלה אבין: משפט לסיכום.

<אלה אבין: גם אותה מאכילה ספציפית, אלה היו חתולים שהיא טיפלה בהם והם הורעלו, היא הותקפה פיזית בפנים, היא קיבלה מכה, טראומה מאוד קשה בפנים.

<אלה אבין: עד עכשיו, עברו כמעט שלושה חודשים, החשודים לא תוחקרו כמו שצריך.

<קריאה: בית שמש, אותו סיפור.

<אלה אבין: גם בית שמש.

<אלה אבין: אלה התחנות שבמיוחד בפריפריה, תחנות המשטרה לא מתפקדות.

<אלה אבין: אני פונה לוועדת הפנים, בבקשה, תדרשו תשובות, תזמנו אותם.

<אלה אבין: אני פונה לוועדת הפנים לדרוש מהם דין וחשבון, גם מהשר ארדן שלא מתייחס בצורה עניינית.

שרן השכל: תודה רבה שהעלית את זה.

שרן השכל: אני באמת אתן למשטרה שתי דקות כדי להתייחס כי זה משהו שעולה.

<טובי בן שלום: אני חושבת שזה מקרה פרטי, מקרה ספציפי.

<טובי בן שלום: זה דבר שצריך לבחון אותו באופן ספציפי.

שרן השכל: אתם מכירים את המקרים האלה בקריית שמונה כי אני קיבלתי מקרים אחרים מאותו מקום לגבי תחנת המשטרה.

<טובי בן שלום: בדרך כלל זה מלווה בסכסוכי שכנים.

<אלה אבין: אז מה?

<אלה אבין: זאת סיבה לתקוף בן אדם פיזית ולהרעיל חתולים?

<אלה אבין: זה סכסוך שכנים?

<אלה אבין: זאת סיבה לאלימות.

<טובי בן שלום: אמרתי משהו שהצדיק ביצוע עבירה של תקיפה?

<אלה אבין: כך זה נשמע.

שרן השכל: אני מבקשת לא לענות לה.

שרן השכל: אני מבקשת לשמור על הסדר ולתת לענות בכבוד.

<טובי בן שלום: אני בהחלט חושבת שתמיד יש מה להשתפר ויהיה נאיבי להגיד אחרת.

<טובי בן שלום: יחד עם זאת, אני בהחלט רואה מגמת שיפור וכן חשוב לי להגיד באופן כללי לגבי הטיפול של התחנות, של היחידות החוקרות.

<טובי בן שלום: יש בהחלט עלייה בערנות לנושא הזה, בקשב הארגוני לנושא הזה.

<טובי בן שלום: זה נושא שכן לוקחים אותו ברצינות.

<טובי בן שלום: מאוד פופולרי ומאוד פופוליסטי לבוא ולנגח ולהגיד דברים כפי שנאמרו.

שרן השכל: השוטרים מקבלים הכשרה?

<טובי בן שלום: אני יכולה להגיד שיש גם דברים אופרטיביים שאנחנו עושים כדי גם לטייב את תהליכי העבודה, לא רק ברמה הפופוליסטית אלא גם ברמה המעשית.

<טובי בן שלום: אם זה למשל להכניס למעגל המורשים לעיון בתיק, אפילו בדרגת מטה, את הגורמים המנחים שיושבים במשרד, את התובעת למשל או את המומחה שלהם קדוש שיכול לבחון גם את התיקים ולתת הנחיות, לא רק כשהתיק נסגר לעשות בקרה אלא גם בזמן אמת, לתת מענה, להגיב גם לדברים שאתם לפעמים מעלים, שגופים שונים מעלים, ולתת טיפול מיטבי.

<טובי בן שלום: אני צריכה להדגיש שבאמת המשטרה מטפלת בעבירות החמורות יותר, באלימות, ואני רוצה להתחבר לדברים של נטע.

<טובי בן שלום: היא בהחלט צודקת שמנגנוני אכיפה פליליים, צריך לשמור אותם למקרים החמורים, אתם להגיע לבית המשפט ואתם למצות את כל ההליכים ואתם לדרוש את הענישה המחמירה.

<טובי בן שלום: זה באמת נעשה.

<טובי בן שלום: גם אם אנשים מקלים ראש, אני חושבת שיש כאן הישגים יפים כפי שאבי הציג.

<טובי בן שלום: עצם העובדה שברמה הטכנית מישהו יכול להיכנס, המומחים של מדור הגנת הסביבה ואני יכולים לעיין בתיקים, לתת הנחיות און ליין ולטייב את תהליכי העבודה, זה נושא מאוד חשוב.

<טובי בן שלום: כבר כמה שנים אנחנו עושים את זה כדי לשפר את תהליך העבודה בחקירה פלילית בעבירות מסוג זה.

<טובי בן שלום: אנחנו גם עובדים בצמוד עם עירין.

<טובי בן שלום: אני לא מדברת רק על השותפות שלנו בצוות הבין משרדי שהוקם בעקבות החלטת הממשלה כדי גם לטייב את תהליכי העבודה הבין ארגוניים.

<טובי בן שלום: אני חושבת שיש הרבה מאוד מופעים, ואתם הקשבתם לחלקם, וביטויים לחשיבות של כלל גורמי האכיפה, ואני אדבר רק על עצמי, על המשטרה, שמייחסים לנושא הזה.

<טובי בן שלום: אני רפרנטית מטעם החקירות, אני מלווה תחנות, אני גורם שמתאם, מקבלת לפעמים פניות מארגון נח, מארגונים אחרים, וכן יש קשב.

<טובי בן שלום: יש רפרנטים שמטפלים בנושא הזה, אני, קדוש, יש ראש מדור שמטפל בזה.

<טובי בן שלום: גם בהכשרות שהזכירו כאן.

<טובי בן שלום: גם כשעלינו על איזושהי בעיה נקודתית, הזמנו את עירין לתחנה ספציפית שראינו שצריך שם לטייב את תהליכי העבודה והיא הגיעה ועשתה הכשרה לחוקרים במקום.

<טובי בן שלום: אלה דברים שלוקחים זמן.

<טובי בן שלום: הם מתקדמים.

<טובי בן שלום: אנחנו עושים את המיטב

<שגיב לוי: דיברתי עם ....

<שגיב לוי: אין לה הרבה זמן.

<טובי בן שלום: אני מזכירה לכם שזה נושא שמקבל עדיפות, מקבל מקום, מקבל במה ומקבל קשב למרות כל הדברים שנאמרו כאן, למרות שיש לנו תיקי אונס.

שרן השכל: אני מבקשת לא להתפרץ.

שרן השכל: תודה רבה.

<טובי בן שלום: כל אחד היה רוצה לראות עולם אוטופי אבל לא תמיד בתי המשפט הם הכתובת הנכונה.

<טובי בן שלום: פגיעה באמצעות קנסות היא בטור הנדסי יותר אפקטיבית.

<קריאה: לא ביקשתי קנסות.

<טובי בן שלום: רבותיי, אנחנו מדינת חוק.

<טובי בן שלום: אנחנו עובדים לפי ראיות.

<אלה אבין: היא הציגה את הראיות האלה.

שרן השכל: אני מבקשת.

שרן השכל: תודה רבה.

<אמיר דקל: אני נמצא כאן בכמה כובעים.

<אמיר דקל: אני יושב ראש פתח תקווה אוהבת חיות, אני גם מכיר את כל המקרים שדוברו כאן ולצערי אני יודע שהם נכונים כי אני יחד עם אלה בוועד המנהל של נח.

<אמיר דקל: חוץ מזה, שזה הכובע שבו אני כאן, אני יושב ראש ארצי של מיזם מאה.

<אמיר דקל: מיזם מאה הוא מיזם שהוא גשר בין הציבור – זה מודל אחר, מודל שמזה שנה, מאז הוא קיים, הניסיון שלנו עם המשטרה הוא אחר.

<אמיר דקל: אנחנו מדברים כאן על מקרים באמת פליליים, מקרים בהם יש ראיות ובכל המקרים האלה אנחנו עובדים מול המשטרה ומקבלים הרבה סיוע.

<אמיר דקל: מיזם מאה, יש בו כיום קרוב למאה מתנדבים, כולם או קציני משטרה בדימוס ששירתו בתחנות האלה, או עורכי דין מהסקטור הציבורי.

<אמיר דקל: מיזם מאה בנוי על ליווי של הציבור בהגשת התלונה, מלמד את הציבור מה המשטרה צריכה כדי שהיא תוכל באמת לעשות את עבודתה.

<אמיר דקל: אני רוצה לציין שיש הרבה דברים שהעמותות לא מכירות אבל אנחנו כן כי אנחנו מאוד עמוק בשטח.

<אמיר דקל: בהרבה מאוד מקרים התלונות הן תלונות שווא או תלונות שמביאים עדויות או ראיות לא קבילות שלא מאפשרות לשוטר לעשות את עבודתו.

<אמיר דקל: כל המקרים שאנחנו פנינו, קיבלנו היענות יפה.

<אמיר דקל: יש כמה מקרים באמת בפריפריה שלא הצלחנו להגיע לתוצאות.

<אמיר דקל: בדרך כלל זה היה כי לא היו ראיות מספיקות.

<אמיר דקל: הניסיון שלנו עם המשטרה הוא שיש שיפור עצום בעבודה מול האזרחים בנושאים האלה בשנה האחרונה וזה במגמת עלייה.

<אמיר דקל: אם כן, קודם כל, כן להגיד מילה טובה על המשטרה.

<אמיר דקל: עוזרים לנו, אנחנו מקבלים את הסיוע.

<אמיר דקל: יש בורות עצומה בציבור לגבי איך להגיש תלונה ואיך לעבוד.

<אמיר דקל: לכן ברוב מקרים המשטרה מקבלת חומר שהיא לא יכולה להמשיך אתו הלאה.

<קריאה: שתבקש השלמות.

<אמיר דקל: נכון.

<אמיר דקל: צריך גם לתדרך את הציבור וזה גם תפקיד שלנו כעמותות.

<אלה אבין: הציבור לא אמור להחליף את המשטרה.

<אמיר דקל: לא.

<אמיר דקל: הציבור לא אמור להחליף את המשטרה אבל הציבור אמור לדעת איך להגיש תלונה ואיך להתנהל כאזרח מול המשטרה.

<אמיר דקל: כמו שהציבור לא מקבל חינוך בארץ לדעת בכלל מה קורה בבורסה, בשביל הרבה אנשים זאת קופסה שחורה, והציבור לומד הרבה אבל לא אזרחות.

<אמיר דקל: האזרחות הוא ספר כזה דק והאזרחות זה מה שנועד להכשיר את האזרח, את התלמיד כשהוא מבוגר, מול מי לעבוד ואיך נראית המדינה.

<אמיר דקל: באותה מידה הציבור לא יודע לעבוד מול המשטרה.

<אמיר דקל: בזה שגיב עוזר לאנשים בתנו לחיות לחיות ובזה מיזם מאה עוזר לאנשים מול התחנות.

<אמיר דקל: לגבי קריית שמונה.

<אמיר דקל: באמת לא קיבלנו שם כל כך שיתוף פעולה.

<אמיר דקל: יש מקרים כאלה אבל הם הולכים ומתמעטים.

<אמיר דקל: בדרך כלל העובדה שהאנשים שלנו שפונים הם מאותם ישובים והם אנשי משטרה לשעבר, הם יודעים בדיוק איך לעבוד על הנושאים ואיך להכין את התיק.

<שגיב לוי: אתה צריך פרוטקציה במשטרה כדי שידברו אתך.

<אמיר דקל: לא.

<אמיר דקל: אתה צריך בן אדם שיכין תיק.

שרן השכל: אנחנו לא נפתח את הדיון הזה עכשיו.

שרן השכל: תודה רבה.

<אמיר דקל: צריך שיהיה מישהו שיכין את התיק נכון.

<צבי גלין: למשטרת ישראל יש המון רצון טוב אבל אני חושב שהשוטרים לא מקבלים, למיטב הבנתי, בבית ספר לשוטרים קורס.

<צבי גלין: אני מגיע ובעבר המשרד להגנת הסביבה היה מארגן לסיירים, לאנשי מודיעין, ליס"מ, למשטרת התנועה השתלמויות.

<צבי גלין: אחרי ההשתלמויות האלה היה לנו היזון חוזר נהדר, שיתוף פעולה נהדר מהשוטרים.

<צבי גלין: השוטרים לא מכירים בכלל את הנושא, למיטב הבנתי.

<צבי גלין: תבדקו.

<צבי גלין: אם אני טועה, אני מתנצל.

<צבי גלין: אני אומר, תבדקו.

<צבי גלין: אני אומר לכם, אני עשיתי את כל המפגשים האלה עם השוטרים, אנשי מודיעין, אנשי תנועה, אנשי סיור בירושלים, בתל אביב, ואחרי כן היה אפקט נהדר.

<צבי גלין: יש כאן כל כך הרבה אנשים עם רצון טוב, תקראו להם כדי שיעבירו את החומר הזה לשוטרים.

<צבי גלין: לא יכול להיות מצב ששוטר בבית שמש לא ידע מה שיודע שוטר בתל אביב.

שרן השכל: תודה רבה.

שרן השכל: האם יש בבית ספר לשוטרים הכשרה על חוק צער בעלי חיים?

<טובי בן שלום: זה משולב במסגרת מערך הדברים הכלליים.

<טובי בן שלום: עירית הייתה באחת מההכשרות שלנו.

<טובי בן שלום: זה נושא שהוא מוטמע בהליך השוטף של ההסמכות שלנו.

<אסף בריל: רוב העבירות הן לא עבירות שהמשטרה צריכה להתעסק בהן.

<אסף בריל: אלה עבירות ואני לא אומר שהן שוליות.

שרן השכל: נכון אבל המשטרה עדיין צריכה את הידע הבסיסי בחוק צער בעלי חיים על מנת לדעת לכוון את האזרחים לאן ללכת.

<אסף בריל: נכון אבל מרוב יער הם לא יראו את העצים.

שרן השכל: תודה רבה.

שרן השכל: אנחנו צריכים להגיע לסיום.

שרן השכל: חברת הכנסת יעל כהן פארן, בבקשה.

יעל כהן-פארן: תודה רבה.

יעל כהן-פארן: אני מברכת על הדיון הזה.

יעל כהן-פארן: תשמעו, יש בעיה.

יעל כהן-פארן: אני שמעתי את דבריך טובי בן שלום.

יעל כהן-פארן: גם את מודה שיש מקום לשיפור וזאת דרך אחרת ויפה לומר שיש בעיה.

יעל כהן-פארן: ברור.

יעל כהן-פארן: אנחנו עובדים על זה כל יום.

יעל כהן-פארן: מנסים.

יעל כהן-פארן: לפחות אני.

יעל כהן-פארן: שמענו כאן הרבה מאוד ביקורת, תלונות והתמרמרות, בואו נראה איך יוצאים מכאן עם משהו חיובי.

יעל כהן-פארן: אני מציעה לפתוח איזשהו ערוץ תקשורת ישיר לעמותות.

יעל כהן-פארן: אני לא יודעת אם לשגיב למשל ולתנו לחיות לחיות יש.

<טובי בן שלום: הוא קיים.

<שגיב לוי: לא קיים.

יעל כהן-פארן: אני לא יודעת.

יעל כהן-פארן: אני יכולה להגיד לך שאני חברה בקבוצת ווטסאפ, כמעט אחת הקבוצות הכי פעילות וכל הזמן יש התרעות על התעללויות ובעיות ופונים אלינו כדי שאנחנו כחברי כנסת נפנה למשטרה.

יעל כהן-פארן: אין קשב.

יעל כהן-פארן: אני מצטערת לומר.

יעל כהן-פארן: צריך לייצר את הקשר הזה.

יעל כהן-פארן: הציג כאן אמיר את ההצעה.

יעל כהן-פארן: לא הכרתי את המיזם אבל הוא נשמע משהו חיובי.

<אמיר דקל: לסייע לאזרח להגיש את התלונה.

יעל כהן-פארן: קשר בין האזרח למשטרה.

יעל כהן-פארן: אני מציעה לראות איך בונים גשר כזה שישפר את המצב כי אנחנו רואים שהמצב הוא קשה.

יעל כהן-פארן: באמת קשה.

יעל כהן-פארן: יש התעללות וזה לפתחכם.

יעל כהן-פארן: זה גם לפתחם של מפקחים ופקחים אחרים, משרד החקלאות והרשויות העירוניות.

יעל כהן-פארן: חייבים להרחיב את זה.

יעל כהן-פארן: אני שמחה שהשר אריאל אמר שהוא רוצה לקדם את זה ואני אוודא מולו שזה קורה.

יעל כהן-פארן: זה באמת לפתחכם להקים את הקשר הזה.

יעל כהן-פארן: הם נמצאים כאן, בואו דברו אתם, בואו נדבר ונראה איך בונים את זה.

יעל כהן-פארן: תודה.

שרן השכל: תודה.

שרן השכל: תודה רבה לכולם.

שרן השכל: יושבים כאן מסביב לשולחן הרבה מאוד אנשים שטובת בעלי החיים לנגד עיניהם, בראשם ובליבם.

שרן השכל: אנחנו מודים לכולכם, גם לעובדי המשרדים, גם לארגונים למען בעלי החיים, גם לעובדי העיריות, גם ללשכת עורכי הדין וכמובן להרבה אנשים שפועלים בכנסת ושבאמת יום יום מתעסקים עם הנושא הזה לשמירה על בעלי חיים.

שרן השכל: אנחנו מבינים שזה נמצא מול לעיניהם.

שרן השכל: תודה.

שרן השכל: עכשיו בואו ניקח את זה שלב הלאה.

שרן השכל: בואו נראה איך אנחנו מתקדמים מכאן כי אנחנו מבינים שיש כמה בעיות.

שרן השכל: אני רשמתי לי כמה דברים כדי שנוכל לסכם את זה, כדי לראות איך אנחנו מקדמים את זה.

שרן השכל: הדבר הראשון הוא באמת פגישה שהשר אמר שהוא יקיים ממש בקרוב.

שרן השכל: אנחנו מבקשים שהוא ייפגש לא רק עם משרד המשפטים אלא גם עם משרד הפנים, שאנחנו מבינים שיש כאן חסם שלא מאפשר להם להכשיר את הפקחים עצמם.

שרן השכל: שהם ישבו, כל הגורמים שצריך כמו משרד החקלאות עם משרד המשפטים ם משרד הפנים.

שרן השכל: אני אשמח שגם המשרד להגנת הסביבה ישלח לשם נציג כי אנחנו מבינים שחלק מהתלונות בסופו של דבר מגיעות אליכם ויכול להיות שאתם יכולים גם לסייע, במיוחד אם ילכו להכשיר את כל המשטרה הירוקה כדי לאכוף את זה.

שרן השכל: תשבו לראות איך בעצם אפשר להכשיר משטרה ירוקה, פקחים עירוניים, השירותים הווטרינריים על מנת לא רק לאכוף את החוק ולבוא ולומר שהנה יש כאן פגיעה אלא גם לתת קנסות.

שרן השכל: אנחנו מבינים שקנסות, זה מה שמרתיע.

שרן השכל: אנחנו נשמח ששני נציגים מארגונים למען זכויות בעלי החיים יגיעו גם הם, אם יש את האפשרות הזאת.

שרן השכל: אני רוצה שנקיים דיון נוסף תוך חודש-חודש וחצי ואני מאמינה שזה מספיק זמן כדי שנוכל להתעדכן איך זה מתקדם הלאה כדי שנוכל לפקח ולבקר, כדי שזה באמת יקרה ולא ייווצר מצב שבעוד שנה ניפגש ועוד הפעם כל הדברים האלה יעלו ולא קרה כלום.

שרן השכל: אני מבקשת שני מסמכים לעיון.

שרן השכל: הראשון, ממשרד המשפטים שאמר שיש לו כבר מסמך ביחד עם המשטרה, והשני, המסמך מהוועדה המשותפת של משרד המשפטים שבעצם מכוון את גבולות הגזרה, על מנת שנדע מי אמור לאכוף מה.

שרן השכל: זה יעשה קצת סדר בכל העניינים האלה.

שרן השכל: כמובן לקיים פגישה בעוד כחודש-חודש וחצי על מנת לעקוב אחר כל מה שאני עוברת עליו עכשיו.

שרן השכל: אני מבקשת פנייה למשרד הפנים כדי להבין קודם כל מדוע הם לא הגיעו לישיבת הוועדה, מדוע הם לא חוזרים לשר, אם נשלחו מכתבים אליהם או פניות או בקשות, איך זה יכול להיות שהדבר הזה לא נענה.

שרן השכל: אם יש צורך, שהם יגיעו למפגש הבא כאן כדי לענות מדוע הם מסרבים – אם זה באמת הם – להכשיר את הפקחים העירוניים.

יעל כהן-פארן: זה ממש ביזיון שמשרד הפנים לא הגיע לישיבת הוועדה.

שרן השכל: בנוסף לכך, פנייה למשרד האוצר שהיה אמור גם הוא להגיע לכאן כדי להסביר איפה הוא מתקצב את כל הפעילות הזו ולמה יש חוסר בנושא.

שרן השכל: יש לי כאן שתי פניות למשטרה.

שרן השכל: הראשונה היא לנסות למצוא מקום בבית הספר לשוטרים כאשר יש הכשרה, להביא מישהו מטעם משרד המשפטים או לחילופין מישהו מהארגונים כדי להעביר יום עיון קבוע שיהיה לשוטרים.

שרן השכל: אם יש תלונות או פניות רבות שמגיעות מתחנת משטרה אחת ספציפית, באמת לקיים יום עיון.

שרן השכל: הבקשה השנייה היא לבוא ולבחון את תחנת משטרת קריית שמונה.

שרן השכל: אולי להעביר קורס הכשרה, קורס עיון לכל השוטרים בתחנה כדי לראות מה קורה שם כי לא רק הארגונים אומרים את הדברים אלא גם אני אישית קיבלתי פניות וגם חברי כנסת אחרים קיבלו פניות ספציפית לגבי התחנה הזאת.

שרן השכל: צריך לראות אם אין שם איזושהי בעיה ממוקדת.

שרן השכל: אני יודעת שאתם תוכלו לפתור את זה.

שרן השכל: משהו אחד שאולי מחוץ לקופסה שעלה תוך כדי הדברים.

שרן השכל: אני חושבת שזה משהו שניתן לחשוב עליו.

שרן השכל: אולי אפילו אפליקציה בטלפון.

שרן השכל: אני יודעת שלפעמים אתם מקבלים תלונות דרך הפייסבוק.

שרן השכל: לפתח איזושהי אפליקציה יחד עם ארגוני בעלי החיים שבעצם מנתבת את התלונה.

שרן השכל: זאת אומרת, האם התלונה על פי גבולות הגזרה צריכה להגיע למשטרה או למשרד החקלאות או למשרד להגנת הסביבה או לכל מקום אחר.

שרן השכל: אני יודעת שצריך חינוך ולומר לאזרח היכן להתלונן, איך להתלונן, איזה ראיות לאסוף אבל אולי זה איזשהו משהו שאפשר לפתח על מנת להקל.

<אבי שושן: מי יפתח את האפליקציה?

שרן השכל: אני מבינה שיש חלק מהארגונים האזרחיים שכבר עשו דברים דומים כאלה.

שרן השכל: אולי תרימו את הכפפה.

שרן השכל: אתם יודעים שאתם מקבלים הרבה מאוד טלפונים, רובם אומרים שזה לא עניין שלנו אלא של משרד החקלאות, או שמשרד החקלאות אומר שזה לא עניין שלו אלא של המשרד להגנת הסביבה, או שהמשרד להגנת הסביבה אומר שזה לא עניין שלו אלא של המשטרה.

שרן השכל: אולי זה יכול לנתב את הפונים כדי לייעל את זה.

<טובי בן שלום: אנחנו לא מומחים באפליקציות.

<טובי בן שלום: אנחנו אוכפים עבירות פליליות והנתח שלנו הוא בעבירות פליליות חמורות.

שרן השכל: נכון, אתם צריכים לטפל בנושא הפלילי.

<אבי שושן: צריך לזכור שאנחנו לא הגורם שאמון על החוק הזה.

<אבי שושן: אנחנו אחראים על חלק מאוד מצומצם, על עבירת ההתעללות.

שרן השכל: אני מבקשת שבישיבה שתתקיים עם השר לדון בזה כי אם משרד החקלאות מעביר את האחריות למשטרה ואז המשטרה אומרת שזה של משרד החקלאות - - -

<אבי שושן: לנו מאוד ברור במה אנחנו מטפלים.

שרן השכל: אני מבינה שיש כאן איזשהו כשל ויכול להיות שזה באמת בגלל שהסמכויות הן מפוזרות.

שרן השכל: זו הבעיה.

שרן השכל: לכן גם האזרחים, כאשר אזרח בא ורואה משהו איום שמתבצע, בראש שלו אוטומטית הוא יודע שהמשטרה חייבת לטפל בזה כי זאת עבירה, אבל אז המשטרה תבוא ותגיד לו שזה משרד החקלאות שאמור לטפל בזה.

<קריאה: אין לי למי לפנות.

<אמיר דקל: מיזם מאה יסייע למשטרה בזה.

<אמיר דקל: נעבוד אתם ביחד.

<טובי בן שלום: פקודת המשטרה 14-01-01 מחייבת אותנו לקבל כל תלונה, גם אם מישהו רוצה להתלונן על הירח שהוא לא לטעמו.

<טובי בן שלום: עדיין חובתה של המשטרה לקבל כל תלונה באשר היא.

<טובי בן שלום: אנחנו בוודאי לא מעבירים אותו על פי הפקודות לגורם אחר.

<טובי בן שלום: רק לדייק ולהגיד שעל אף האמור לעיל, ברגע שאנחנו מקבלים איזושהי תלונה, אנחנו מנתבים אותה.

<טובי בן שלום: יש לנו את השכל הארגוני ואת ממשקי העבודה ואת יחסי העבודה.

<טובי בן שלום: אחד הדברים שעירין הזכירה הוא, אנחנו מעגנים אותו כרגע והיא הזכירה את זה ואת גם ביקשת את זה שזה יגיע לוועדה הזאת, זה באמת לעגן את חלוקת העבודה.

<טובי בן שלום: לנו חלוקת העבודה ברורה ואנחנו יודעים איך להתנהל.

<טובי בן שלום: כשמגיעה תלונה, אנחנו מטפלים בה.

<טובי בן שלום: אנחנו יודעים מה לעשות.

<טובי בן שלום: אם זה נועד להגיע למשרד החקלאות, יודעים איך להעביר את זה למשרד החקלאות.

<טובי בן שלום: יש לנו ממשקי עבודה אתם.

<טובי בן שלום: לנו זה לא זר.

<טובי בן שלום: אני חושבת שזה לא יהיה רלוונטי לחנך את האזרח דווקא ספציפית בחוק הזה.

<טובי בן שלום: בואו חנכו אותם גם על התעללות בילדים.

<טובי בן שלום: אין לזה סוף.

<טובי בן שלום: כלומר, התפקיד שלנו כמשטרה הוא לאכוף עבירות פליליות נגד אנשים שחשודים בביצוע עבירה פלילית לפי סעיף 2 של התעללות והתאכזרות לבעלי חיים.

<טובי בן שלום: חלוקת העבודה היא מאוד מאוד ברורה.

שרן השכל: כשאנחנו שומעים שהרבה מאוד מהתלונות האלה נסגרות בגלל חוסר עניין לציבור, אין ראיות וכולי, זה מקשה על האזרח.

שרן השכל: אם חמש פעמים אמרו לי נסגר, לא מטפל, אני כבר לא אתקשר למשטרה עוד הפעם כדי להתלונן על דבר כזה.

<טובי בן שלום: אלה שני דברים שונים.

שרן השכל: צריך לראות איך אנחנו משפרים את זה.

<טובי בן שלום: אני מסכימה מאוד עם מה שאמרת ולכן גם ההכשרה שהזכרת באמת נעשית.

<טובי בן שלום: אנחנו משלבים את הנושא של צער בעלי חיים במערך ההכשרות הכלליות של חקירה, בין היתר משום שזאת עבירה.

שרן השכל: אבל בבית ספר לשוטרים יש יום עיון שעוסק בבעלי חיים?

<טובי בן שלום: יש מערך.

<קריאה: שעה.

<אבי שושן: זאת לא שעה.

<אבי שושן: עם כל הכבוד, אתה לא מומחה למה שקורה בבית הספר לשוטרים.

שרן השכל: תסבירו לנו.

שרן השכל: זה מה שאנחנו שואלים.

<צבי גלין: אנחנו כאזרחים רואים את התוצאה.

<צבי גלין: המשטרה היא גם שלנו.

<צבי גלין: אנחנו אוהבים את המשטרה ולא פוגעים בה.

<צבי גלין: אנחנו חושבים איך אפשר כאנשים מהצד לתת הערה בונה.

<ציון בן שושן: אני רוצה לתקן אותך.

<ציון בן שושן: יש לי שיתוף מלא עם מרחב ירקון, יפתח, שכונות, עם כולם.

<אבי שושן: נהדר.

<אבי שושן: זה עדיין לא נותן לך את הסמכות להתבטא כך.

שרן השכל: אנחנו שואלים.

<טובי בן שלום: אנחנו בהחלט מברכים על שיתוף הפעולה שיש.

<טובי בן שלום: אני רוצה להגיד את זה, אלה לא מלים ריקות.

<טובי בן שלום: אנחנו מברכים על שיתוף הפעולה שיש לנו גם עם משרד המשפטים.

<טובי בן שלום: עם כל הצער שבדבר, גם כשאנחנו מקבלים תלונות על מעשים חמורים, זה לא משמח אותי לקבל דבר כזה אבל אני כן מברכת על זה כי כשזה מגיע לידיי, אני באמת משתדלת לתת לזה את הדגש הראוי, את הטיפול הראוי, בשים לב לזה שיש אזרח בצד השני, יש חשוד בצד השני, יש לו זכויות בצד השני ויש לי בית משפט שאני צריכה לעמוד בו עם הראיות האלה.

<טובי בן שלום: אנחנו עושים את האיזונים באופן ממלכתי על הכול.

<טובי בן שלום: אני כן מברכת מאוד על שיתוף הפעולה.

<טובי בן שלום: אנחנו לא עוינים דיווחים כאלה, אלה דיווחים מבורכים שנדע עליהם כדי לטפל בהם.

<טובי בן שלום: הייתי רוצה שהכול יהיה מושלם אבל שום דבר לא מושלם אף פעם וצריך לחיות עם אי שלמות אבל אנחנו ממשיכים לשאוף לעשות את הטוב ביותר.

<טובי בן שלום: לגבי הכשרות, יש לנו את עירין ואנחנו בהחלט מטרידים אותה גם כשיש בעיה נקודתית.

שרן השכל: אבל לא בנושא נקודתי אלא בשגרה, איזה הכשרה אתם נותנים לשוטרים וכמה?

<טובי בן שלום: בואי נתחיל מעצם העובדה של להכיר את החוק, לדעת להטמיע אותו.

<טובי בן שלום: אני מדברת על חוקרים שנכנסים לארגון.

<טובי בן שלום: יש להם הרבה חוקים.

שרן השכל: אלה רק חוקרים?

שרן השכל: אלה לא כלל השוטרים?

<עירית ענבר אייזינגר: לא.

<עירית ענבר אייזינגר: אלה גם תובעים.

<עירית ענבר אייזינגר: אני הרציתי גם לתובעים.

יעל כהן-פארן: שוטר סיור מקבל איזושהי הכוונה?

<טובי בן שלום: הסייר לא חוקר תיק.

<טובי בן שלום: יש חלוקת עבודה.

יעל כהן-פארן: השאלה אם הוא מבין שהוא צריך להתערב.

שרן השכל: זה העניין.

יעל כהן-פארן: השאלה אם במכללה לשוטרים ניתן משהו על זה.

יעל כהן-פארן: זאת השאלה.

שרן השכל: מה ניתן במכללה לשוטרים?

שרן השכל: ניתן יום עיון?

שרן השכל: ניתנת שעת עיון?

<טובי בן שלום: אם את שואלת אותי על המשך, אני באמת חושבת שזה עניין לאנשים שעוסקים במקצוע ויודעים מה פרק הזמן הסביר הנדרש כדי להטמיע נושא.

<טובי בן שלום: אני יודעת שבנוסף להכשרה, אנחנו כן עם היד על הדופק, בין היתר בגלל שאנחנו נמצאים בצוות עבודה בין משרדי ואנחנו עובדים בשיתוף פעולה עם האנשים האלה.

<טובי בן שלום: זה קיים.

שרן השכל: אנחנו מבינים שיש איזשהו כשל מסוים.

<טובי בן שלום: למה?

שרן השכל: יש שוטרים שמגיעים לתחנות והם לא מכירים את החוק.

שרן השכל: אנחנו מבינים שיש שם בעיה.

שרן השכל: אנחנו מבינים שאתם מנסים לתקן את זה אבל אנחנו מבינים שיש כאן את הבעיה הזו ולכן אנחנו חושבים שאולי יש צורך לכל שוטר שעובר הכשרת שיטור בבית הספר לשוטרים שיעבור איזשהו שיעור עיון בנוגע לחוק צער בעלי חיים.

<טובי בן שלום: אני מסכימה לכל מילה, שצריך בהחלט להטמיע ולהכניס את הנושא הזה ולהעלות אותו לסדר כמה שיותר וזה נעשה.

<טובי בן שלום: גם במקרים הנקודתיים שהועלו כאן, הם ייבדקו וזה יהיה.

שרן השכל: אני רוצה להוסיף לדיון של הדיון בקשה שבדיון הבא המשטרה תגיע אלינו עם נתונים ותאמר לנו את מי היא מכשירה וכמה זמן ניתנת ההכשרה הזאת.

שרן השכל: לבחון האם יש צורך לקיים איזשהו יום עיון בנוגע לצער בעלי חיים במסגרת הקורס להכשרת שוטרים הכללי בבית הספר לשוטרים ולא רק לאנשים מסוימים.

<טובי בן שלום: הייתי מאוד מבקשת שנושאים כמו משך הכשרה, תוכן הכשרה, נשאיר לאנשי המקצוע.

שרן השכל: ביקשתי שתבואו ותציגו את זה בפנינו.

שרן השכל: כדי שאנחנו להבין את הבעיה, אנחנו צריכים לקבל נתונים עליה ולהבין אותה לעומק.

שרן השכל: אתם לא מצליחים לתת לי תשובה מדויקת על הנושא הזה.

שרן השכל: אנחנו מבינים שיש כאן כשל כי אם אני עכשיו מתקשרת למשטרה, לא כל השוטרים מכירים את החוק ומבינים מה הם צריכים לעשות.

שרן השכל: זה יוצר מצב שלא מתבצעת נגיד אכיפה או לא נפתחים תיקים או דברים כאלה דבר שגורם לתסכול ולא רק בקרב הפעילים של בעלי החיים אלא בקרב אזרחים רבים במדינת ישראל שאכפת להם מהנושא הזה, שהם אחר כך פשוט לא הולכים ופונים למשטרה.

שרן השכל: בואו נראה בעבודה משותפת איך אנחנו פותרים את זה כך שגם לשוטרים, שכמו שיש להם ידע בסיסי בחקיקה ובעבירות, יהיה גם בנושא הזה של צער בעלי חיים כי הוא חשוב לנו.

שרן השכל: כי לנו חשוב לשים את הדגש על זה.

<טובי בן שלום: אני רושמת להמשיך להטמיע.

שרן השכל: בהכשרה הכללית.

שרן השכל: מצוין.

<נטע יגר: אני חייבת להגיד שאני לא מקבלת את הדברים של גברתי מהמשטרה.

<נטע יגר: אתם לא אוכפים אך ורק את 2(א) לחוק צער בעלי חיים אלא אתם אוכפים גם את התקנות שלו ואין שום בעיה ששוטר תנועה יוריד משאית שמובילה עגלים, משאית שמובילה עופות ויבדוק את התקנות של צער בעלי חיים באותה משאית.

<נטע יגר: תעשו את הממשק הזה.

<נטע יגר: תנו לו את הידע.

שרן השכל: תודה.

שרן השכל: אנחנו ניפגש.

שרן השכל: נעשה נוספת בעוד כחודש-חודש וחצי על מנת לעקוב אחר כל הדברים הללו כולל ההכשרה של השוטרים.

שרן השכל: תודה רבה לכולכם.

שרן השכל: תודה רבה שהגעתם.

שרן השכל: הישיבה נעולה.